Nadolig 2020 – Blog Clwstwr Bro Edern\nCofnodwyd ganiwanpritchard Rhagfyr 17, 2020 Ionawr 3, 2021 Wedi'i gofnodi ynUncategorized\nNos Iau 17 Rhagfyr 2020\nBlog olaf y flwyddyn?!\nHoffwn unwaith eto ddiolch yn fawr iawn i chi am eich holl gefnogaeth yn ystod y flwyddyn a aeth heibio. Mae wedi bod yn flwyddyn ddigynsail yng ngwir ystyr y gair, ac mae cymaint o ymadroddion newydd wedi cyrraedd ein geirfa bob dydd sy’n adlewyrchu’r cyfnod cythryblus hwn. Gobeithio y byddwch yn cael amser i ymlacio a mwynhau dros y Nadolig, a dymuniadau gorau i chi i gyd ar gyfer 2021.\nClywsom dros y dyddiau diwethaf fod achos positif o COVID-19 ymhlith dau ddisgybl ym mlwyddyn 11. Rhoddodd y teuluoedd wybod i’r ysgol yn syth ar ôl derbyn canlyniad ac fel yr achosion blaenorol rydyn ni’n diolch i’r teuluoedd am eu cydweithrediad parod gyda’r ysgol a’r awdurdodau. Rydyn ni’n dilyn canllawiau Tracio ac Olrhain yn ofalus ac yn cydweithredu gyda’r sir a’r gwybodusion yn Iechyd Cyhoeddus Cymru er mwyn amddiffyn holl deulu Bro Edern.\nNid yw’r disgyblion positif wedi bod yn yr ysgol ers dydd Gwener 11 Rhagfyr ac nid oedd y disgyblion yn dangos unrhyw symtomau pan oeddynt yn yr ysgol ddiwethaf, ac felly’r newyddion da yw nad oes angen i unrhyw un arall hunanynysu.\nRydyn ni *newydd* glywed fod disgybl arall o flwyddyn 11 wedi cael canlyniad positif heno, er iddi gael y prawf ddydd Sadwrn diwethaf. Mae hyn o ganlyniad i’r backlog enfawr o 11,000 o brofion sydd wedi bod ar y newyddion. Roedd y prawf ddydd Sadwrn diwethaf ar ôl iddi ddatblygu symtomau. Golyga hyn y bydd angen i ni fesur holl ystafelloedd dysgu’r disgybl yn syth yn y bore, ar gyfer gwersi dydd Iau a dydd Gwener diwethaf. Bydd y disgyblion a oedd o fewn y 2m radiws yn gorfod hunanynysu am y gweddill o’r 10 diwrnod. Gyda’r holl oedi, rydyn ni hanner ffordd drwy’r cyfnod yn barod. Bydd y disgyblion sy’n gysylltiadau i’r disgybl angen hunanynysu tan ddiwedd yr 21ain, ac yn cael gadael y tŷ eto ar y 22ain. Jyst mewn pryd …\nNes i ni orffen mesur yn y bore, cysylltu gyda’r awdurdodau ac ysgrifennu’r llythyrau perthnasol at rieni, rydyn ni’n gofyn i HOLL DDISGYBLION BLWYDDYN 11 hunanynysu nes i chi glywed gennym yfory. Ni ddylai hyn fod yn broblem bore fory, oherwydd dylai holl ddisgyblion yr ysgol fod gartref, ar-lein ar gyfer eu dysgu byw. Nid yw’r disgybl dan sylw yn teithio ar fws.\nFelly, na – nid dyma flog olaf y flwyddyn!\nTrefniadau Ionawr 2021\nRydym newydd dderbyn gwybodaeth gan y Sir y pnawn ma am drefniadau ysgolion yn nechrau Ionawr. Maent yn cynnwys dau ddiwrnod paratoi ar gyfer staff ac ysgolion, yna dysgu ar-lein am weddill yr wythnos gyntaf. Rydyn ni’n esbonio isod sut ydyn ni’n gweld hyn yn digwydd ym Mro Edern:\nTrefniadau’r wythnos 4 – 8 Ionawr 2021\nDydd Llun 4 Ionawr 2021\nMae hwn wedi ei glustnodi fel diwrnod paratoi gan y Sir a Llywodraeth Cymru. Rydyn ni’n barod wedi eich hysbysu fod Ionawr 4 yn ddiwrnod hyfforddiant mewn swydd (HMS) i staff Bro Edern ac na fydd disgwyl i’ch plant fod mewn gwersi ar y diwrnod hwn. Byddwn yn parhau gyda threfniadau HMS ar gyfer y diwrnod hwn fel nad yw’ch plant yn colli mwy o ysgol nag sydd raid rhwng nawr a diwedd y flwyddyn academaidd.\nMae hwn wedi ei glustnodi gan y Sir a Llywodraeth Cymru fel yr ail ddiwrnod paratoi. Byddwn yn defnyddio’r diwrnod hwn felly er mwyn gorffen ein paratoadau ar gyfer y cyfnod nesaf o ddysgu byw a sicrhau fod eich plant yn barod i ail gydio yn eu gwersi byw o ddydd Mercher ymlaen.\nBydd angen i’ch plentyn dreulio’r dydd Mawrth yn cwblhau unrhyw ddarn o waith na fydd wedi ei gwblhau erbyn diwedd y dydd ddydd Gwener 18 Rhagfyr. Mae’ch plant, fel staff yr ysgol, yn haeddu toriad dros y Nadolig ac felly nid ydym yn disgwyl iddynt gwblhau unrhyw waith cartref dros y gwyliau. Gofynnwyd i ddisgyblion mewn dosbarthiadau arholiadau dreulio’r diwrnod hwn yn creu nodiadau adolygu i’w hunain mewn gwahanol bynciau. Dyma’r cyflwyniad a gafodd pob disgybl yn y gwersi ar-lein cyn y Nadolig:\nDydd Mercher 6 Ionawr 2021 – Dydd Gwener 8 Ionawr 2021\nO ran dilyn amserlen, mae’r tymor newydd nawr yn dechrau i ddisgyblion ar y dydd Mercher, ond yn unol â chyfarwyddiadau’r llywodraeth, nid yw disgyblion i ddod i’r ysgol. Byddwn yn darparu gwersi byw i’ch plant, unwaith eto, o’r diwrnod hwn ymlaen. Byddwn yn dilyn yr amserlen arferol, fel yr wythnos hon – fe fydd yn ddydd Mercher wythnos 2 ar amserlen eich plentyn. Bydd y gwersi’n dechrau am 8:54, fel arfer. Dyma’r linc i’ch atgoffa o’r holl gyfarwyddiadau dysgu byw, sydd yn union yr un peth â threfniadau’r wythnos olaf hon:\nDarpariaeth addysgol ar gyfer disgyblion dan ofal yr adran ADY\nOs yw’ch plentyn dan ofal yr adran Anghenion Dysgu Ychwanegol yn yr ysgol (Hafan neu Cwtsh) yna bydd eich plentyn yn gallu dod i’r ysgol ar adegau penodol yn ystod y cyfnod 6 – 8 Ionawr. Bydd staff yr adran ADY yn cysylltu gyda chi ar y dydd Mawrth i gwblhau unrhyw drefniadau.\nDarpariaeth addysgol ar gyfer plant gweithwyr allweddol\nOs oes dau riant yn weithwyr allweddol yna mae hawl gennych i wneud cais i’r ysgol am le i’ch plentyn yn yr ysgol rhwng dydd Mercher 6 Ionawr a dydd Gwener 8 Ionawr. Diffiniad y Sir o weithwyr allweddol yw pobl sy’n gweithio yn y meysydd canlynol, sydd yn wahanol i’r cyfnodau clo blaenorol:\nGwasanaethau brys (golau glas)\nOs yw’r ddau riant yn gweithio yn y categorïau uchod, neu un os ydych yn rhiant sengl, yna mae modd i chi wneud cais i’ch plentyn gael lle yn narpariaeth yr ysgol yn ystod y tri diwrnod yma. Bydd yr ysgol ar agor rhwng 8am a 3:30pm ar y tri diwrnod. Gwnewch gais am le drwy ddilyn y linc yma:\nOs yw eich plentyn yn mynychu Bro Edern ar y dyddiau hyn, bydd angen dilyn y gwersi arferol ar yr amserlen a mynd o wers i wers, at eu hathro/awes a fydd yn dysgu pawb arall ar-lein o’u hystafell ddosbarth.\nNi fydd unrhyw drafnidiaeth ysgol ar gael yn ystod wythnos gyntaf y tymor ar gyfer disgyblion yr Adran ADY na phlant i weithwyr allweddol.\nNi fydd y gegin yn agored yn ystod wythnos gyntaf y tymor. Os ydy’ch plentyn yn derbyn prydau ysgol am ddim yna bydd y system dalebau yn parhau drwy wyliau’r Nadolig ac hyd at 8 Ionawr 2021.\nTrefniadau’r wythnos 11 – 15 Ionawr 2021\nY bwriad yw y byddwn yn ail gychwyn dysgu wyneb yn wyneb o’r diwrnod hwn ymlaen ac fe fydd disgwyl i bawb sy’n gallu, i fod yn yr ysgol o’r diwrnod hwn ymlaen. Os yw’ch plentyn yn gorfod hunan ynysu am resymau COVID-19 yna bydd angen iddo/i barhau gyda’r dysgu byw yn ôl yr arfer.\nBydd trafnidiaeth ysgol ar gael yn ail gychwyn yn ystod yr wythnos hon.\nBydd y gegin yn ail agor ar Ddydd Llun 11 Ionawr. Bydd unrhyw ddisgybl sydd yn derbyn prydau ysgol am ddim yn derbyn bwyd yn y ffreutur o’r diwrnod hwn ymlaen.\nByddwn yn parhau gyda’r broses ddiheintio o amgylch yr ysgol, gan gynnwys golchi dwylo yn y bore, a diheintio rheolaidd wrth fynd o wers i wers. Bydd y broses glanhau estynedig sydd yn ei lle ers dechrau Gorffennaf diwethaf yn parhau yn y flwyddyn newydd.\nMygydau / Gorchuddion Wyneb\nDiolch yn fawr i chi am sichrau fod eich plentyn yn dod i’r ysgol yn gwisgo gorchudd wyneb neu fwgwd. Bydd yr un rheolau yn parhau yn Ionawr o ran gwisgo mwgwd ymhob man ar wahân i’r gwersi ble mae disgyblion yn eistedd mewn rhesi.\nMae diweddariad wedi bod i’r canllawiau o ran mygydau neu orchuddion wyneb. Yn gyffredinol y cyngor gan Iechyd Cyhoeddus Cymru nawr yw fod mwgwd meddygol (edrychwch am y llythrennau IIR ar y clawr) yn rhoi gwell amddiffyniad i bawb sy’n eu gwisgo na gwisgo gorchudd wyneb yn unig. Os ydych yn penderfynu fod eich plentyn am wisgo mwgwd meddygol yna’r cyngor yw fod angen iddo/i newid y mwgwd amser cinio er mwyn sicrhau fod yr amddiffyniad yn parhau.\nRydym ym ymwybodol fod mygydau yn torri neu’n cael eu colli, ond yn anffodus nid oes gennym stoc di-ddiwedd o fygydau a gofynnwn yn garedig i chi bwysleisio i’ch plentyn pa mor bwysig yw iddo/i edrych ar ôl ei fwgwd neu ei orchudd wyneb. Maen nhw hefyd yn anrhegion delfrydol ar gyfer yr hosan, ynghyd â digon o beniau, pensiliau ac offer ysgrifennu!\nRydyn ni wedi clustnodi rhan fwya’r Diwrnod HMS ar 4 Ionawr ers sbel yn ddiwrnod i ni weithio ar y Cwricwlwm i Gymru. Rydyn ni wedi wedi bod yn blaengynllunio drwy’r tymor, gan gynnwys cydweithio gyda phenaethiaid ysgolion cynradd y clwstwr er mwyn gweithio ar gontinwwm ar gyfer holl ddisgyblion Clwstwr Bro Edern. Yr wythnos hon (gan nad ydym wedi gorfod gwneud dwy awr o ddyletswydd cinio, goruchwylio golchi dwylo a diheintio!) rydyn ni wedi defnyddio’r amser a’r lle er mwyn rholio’r papur allan yn y neuadd er mwyn medru gweld y continwwm yn glir, a rhoi cyfanwaith at ei gilydd sydd, gobeithio, yn diwallu anghenion ein disgyblion, gan greu rhywbeth a fydd yn eu hysbrydoli. Fel ysgol sydd wedi cydweithio gyda’r llywodraeth ar y cwricwlwm newydd, rydyn ni’n edrych ymlaen at wireddu ein gweledigaeth wrth ddatblygu cwricwlwm sydd yn wirioneddol gyffrous ac arloesol ar gyfer ein disgyblion.\nDiolch o galon i bawb a gyfrannodd at Fanc Bwyd Caerdydd fel rhan o’r Calendr Caredigrwydd. Cludwyd 140.5kg o fwyd o Fro Edern i’r pencadlys yn y Bae. Mae hwn yn mynd i wneud tipyn o wahaniaeth i bobl anghenus y ddinas dros gyfnod y Nadolig.\nDiolch yn fawr i bawb a fu’n cefnogi gweithgareddau’r Cyfeillion yn ystod y tymor. Mae’n gyfnod anodd i godi arian, ond mae’r Cyfeillion, er gwaethaf pawb a phopeth, wedi llwyddo i godi £1,682 ers mis Medi. Mae ambell i fwgwd gyda logo’r ysgol, yn dal ar gael drwy ParentPay.\nRoedd blog ddoe’n cynnwys enwau holl fuddugwyr y raffl Nadolig. Mae gennych tan 12pm yfory (Gwener) i ddod i gasglu eich gwobr o’r dderbynfa. Wedi hynny, bydd angen i chi aros tan fis Ionawr. Cofiwch y bydd yr EasyFundraising yn parhau drwy’r flwyddyn. Dyma fanylion EasyFundraising yr ysgol ar gyfer eich siopa ar-lein:\nGobeithio eich bod wedi mwynhau gwrando ar eitemau’r gyngerdd Nadolig. Hoffwn longyfarch pob un o’n disgyblion ar berfformiadau graenus sy’n llonni’r galon yn y cyfnod hwn.\nRoedd première yr eitem ddiweddaraf, gyda Maddie a Betsan o flwyddyn 11, am 8pm heno:\nA dyma’r gyngerdd gyfan i chi weld ar ffurf rhestr chwarae YouTube, gydag eitem newydd yn dod i’r golwg bob dydd:\nHoffai Lewys, ein swyddog Urdd ddiolch i bawb am eu cefnogaeth dros y flwyddyn ddiwethaf mewn cyfnod sydd wedi bod yn un heriol iawn i’r Mudiad. Mae Lewys wedi darparu linc i chi allu ei ddilyn er mwyn gael gwybodaeth am weithgareddau Urdd Caerdydd a’r Fro yn y flwyddyn newydd:\nHoffwn i hefyd, ar ran staff Bro Edern, ddiolch i chi gyd fel teuluoedd Bro Edern, am eich cefnogaeth eleni, a dymuno cyfnod tawel a digon o lonydd i chi dros y Nadolig.\nBydd eitemau’r gyngerdd Nadolig yn parhau i gael eu rhyddhau i chi dros y cyfnod nesaf, ac mae un eitem “epig” gan y staff yn cael première am 12:45 fory, wrth i wersi byw y dydd ddirwyn i ben! Gweler y linc uchod … rhywbeth i edrych ymlaen ato … yn betrusgar!\nRaffl Nadolig / Christmas Raffle


Datganiad Ysgrifenedig: Cadwyn Gyflenwi Roche (8 Hydref 2020) | LLYW.CYMRU\nDatganiad Ysgrifenedig: Cadwyn Gyflenwi Roche\nCafodd swyddogion Llywodraeth Cymru wybod ddoe (7 Hydref) fod problem gyflenwi bosibl ledled y DU sy'n effeithio ar y gwaith o ddarparu’r pecynnau a’r adweithredyddion diagnostig a gyflenwir gan gwmni fferyllol Roche.\nRoche yw prif gyflenwr nifer o’r pecynnau profi a ddefnyddir mewn meddygaeth labordy yn y DU, gan gynnwys profion biocemeg, profion imiwnohistocemeg a phrofion COVID-19. Gallai diffyg gallu i brosesu rhai profion diagnostig mewn modd amserol effeithio ar y broses o wneud penderfyniadau clinigol, a thrwy hynny effeithio ar y modd yr ydym yn gallu darparu gwasanaethau o fewn GIG Cymru.\nMae galwad wedi’i chynnal rhwng swyddogion ledled y DU a chynrychiolwyr Roche, a chafwyd cadarnhad fod Roche yn cael problemau logistaidd a thechnegol ar ôl adleoli eu prif ganolfan ddosbarthu. Mae hyn yn golygu nad yw Roche wedi gallu ateb y galw am gyflenwadau, ac felly bod archebion yn cronni.\nMae Roche wedi cadarnhau bod ganddynt gynllun adfer ar waith i sicrhau bod yr effaith ar y GIG ledled y Deyrnas Unedig yn cael ei rheoli a'i lleihau cyn belled ag y bo modd. Yn benodol, mae Roche wedi rhoi sicrwydd y bydd rhaglen brofi COVID a'r Gwasanaethau Gwaed yn cael blaenoriaeth er mwyn sicrhau bod ganddynt ddigon o gyflenwadau i gynnal eu gwaith yn llawn.\nBydd swyddogion Llywodraeth Cymru yn parhau i weithio gyda'u cymheiriaid ledled y DU a chyda Roche hyd nes y caiff y mater hwn ei ddatrys.\nRwyf wedi gofyn i swyddogion roi ymateb cenedlaethol ar waith mewn cydweithrediad â chydweithwyr yn GIG Cymru i sicrhau bod cyn lleied o effaith â phosibl ar y Gwasanaeth Iechyd yng Nghymru. Byddaf yn cael yr wybodaeth ddiweddaraf yn rheolaidd ac yn rhoi diweddariad i’r Aelodau maes o law.


Sawl math o deimladau dynol sydd? | Adnoddau Hunangymorth\nYn yr erthygl hon rydyn ni'n mynd i weld pa mor gymhleth yw'r bod dynol, ond yn gyntaf gadewch imi ddangos i chi y fideo hon sy'n dangos i ni sut weithiau rydyn ni'n cuddio ein teimladau a'n hemosiynau y tu ôl i ffasâd.\nMae'n rhyfedd gweld sut nad yw'r ffasâd hwnnw rhwng yr hyn rydyn ni'n ei deimlo y tu mewn a'r hyn rydyn ni'n ei ddangos i'r byd yn bodoli yn achos plant (a chŵn) oherwydd eu bod nhw'n dangos eu hunain fel maen nhw:\n1 Beth yw teimladau\n2 Beth yw teimladau\n2.1 I'n cyfarwyddo yn ein bywyd\n2.2 Maen nhw'n nodi ein cyflwr a sut rydyn ni'n teimlo\n2.3 Y cysylltiad â phobl eraill\n3 Teimladau yn erbyn emosiynau\n4 Mathau o deimladau sy'n bodoli\n4.1 Teimladau sy'n bositif\n4.2 Teimladau negyddol\n4.3 Teimladau niwtral\nDiolch i'r holl synhwyrau sydd gennym, o oedran ifanc iawn, maen nhw'n darparu cyfres o ysgogiadau i ni ac mae emosiynau'n cael eu cynhyrchu ohonyn nhw. Felly ar y foment honno pan mae'r ymennydd yn cysylltu â nhw ac yno byddem yn siarad am deimladau. Felly, gallwn ddweud hynny'n gliriach hynny canlyniad emosiynau yw teimladau. Hynny yw, rhywbeth sydd o'r tu mewn i ni yn ein hysbysu os rhywbeth yr ydym wedi'i brofi yr ydym yn ei hoffi neu'r gwrthwyneb.\nO hyn, mae yna gyfres o deimladau sy'n cael eu cyfieithu i hwyliau, yn dibynnu ar yr hyn rydyn ni wedi byw ynddo bob eiliad. Gallant amlygu fel teimlad corfforol, ond nid ym mhob achos. Gan y gall teimladau fod ym mhobman ac o'r herwydd, gellir uno anghysur corfforol ac emosiynol yn y gwahanol fathau o deimladau. Bob tro y bydd yn rhaid inni wynebu sefyllfa yn ein bywyd, bydd gwahanol yn ymddangos hwyliau, nad ydyn nhw'n ddim mwy na gwahanol deimladau.\nI'n cyfarwyddo yn ein bywyd\nOherwydd yr holl deimladau rydyn ni'n mynd i'w teimlo fydd ein ffordd ein hunain o weld neu wynebu bywyd. Ein gweledigaeth ni ydyw ac mae'n a barn oddrychol, gan na fydd pawb o'n cwmpas yn meddwl yr un ffordd. Rydyn ni'n ei ddehongli fel rydyn ni eisiau felly gellir dweud eu bod nhw'n gallu cyfarwyddo ein bywyd yn y mwyafrif llethol o eiliadau.\nMaen nhw'n nodi ein cyflwr a sut rydyn ni'n teimlo\nMae'n ffordd o siarad droson ni. Maen nhw'n mynegi'r hyn rydyn ni'n ei deimlo ar adegau penodol ond nid yn unig yn lefel emosiynol ond hefyd cymdeithasol neu hyd yn oed fiolegol ac economaidd. Ers bod yn rhywbeth goddrychol, fel yr ydym wedi gwneud sylwadau, bydd yn dibynnu ar yr eiliad y cawn ein hunain. Ond beth bynnag ydyw, gellir ei ddangos diolch i deimladau.\nY cysylltiad â phobl eraill\nCredwch neu beidio, y teimladau hyn hefyd yw beth neich uno â phobl eraill o'n cwmpas. Oherwydd diolch iddynt, byddwn yn gallu mynegi ein hunain a chyfathrebu fel bod eraill yn gwybod beth sydd ynom. Yn yr un modd, byddant hefyd yn gwneud inni eu deall, rhoi ein hunain yn eu hesgidiau a meddwl sut y byddem yn gweithredu pe byddem yn hwy.\nTeimladau yn erbyn emosiynau\nNid yw bob amser yn hawdd diffinio teimladau yn erbyn emosiynau. Dyna pam ei bod yn well ei wneud mewn ffordd glir iawn. Pan gyflwynir ysgogiad inni, y peth cyntaf y byddwn yn ei deimlo yw'r emosiwn. Ymateb byr mewn amser, canlyniad rhywbeth annisgwyl. Tra bod teimladau'n dilyn reit ar ôl emosiynau. Gadewch i ni ddweud mai hwn yw'r cam nesaf pan feddyliwn am yr hyn a ddigwyddodd. Oddyn nhw, bydd y teimladau'n gorlifo ein corff a byddwn yn parhau i siarad am y teimladau.\nEnghraifft fyddai gweithio ac yn sydyn, dywedodd ein pennaeth wrthym na allwn barhau mwyach, ein bod yn cael ein tanio. Mae'r foment honno o ing neu ofn ac ansicrwydd yr emosiwn sy'n dod o'r ysgogiad diswyddo. Unwaith y bydd y cofnodion yn mynd heibio, byddwn yn dadansoddi'r hyn a ddigwyddodd, bydd y teimladau'n cyrraedd. Oherwydd bydd tristwch yn ein gorlifo ar unwaith, er y gall eraill fel dicter neu gynddaredd ymddangos hefyd.\nDaw emosiynau o'r ymennydd ac ynddynt mae gwahanol gydrannau fel ffisiolegol ac anwirfoddol neu wybyddol wrth geisio prosesu gwybodaeth. Yn olaf, ni allwn anghofio'r rhai sy'n deillio o ymddygiad neu ymddygiad, hynny yw, pan fydd tôn ein llais neu ein hystumiau'n newid. Felly, i grynhoi, gellir dweud bod y teimlad bob amser yn rhan oddrychol o'r emosiynau.\nMathau o deimladau sy'n bodoli\nTeimladau sy'n bositif\nLa felicidad: Heb amheuaeth, gall un gair ddweud llawer mwy eisoes. Mae hapusrwydd yn rhywbeth yr ydym yn ei geisio ac y byddwn yn ei ddarganfod yn y pethau bach. Mae ei deimlo, hyd yn oed ar adegau, yn un o'r teimladau mwyaf cyflawn i'r bod dynol, yn ogystal â darparu nifer o fuddion ar bob lefel.\nAmor: Mae'n un arall o'r pwysicaf. Ond nid yn unig cariad fel cwpl ond yr hyn y gallwn ei deimlo dros ffrindiau, teulu a'r rhai o'n cwmpas. Bydd hefyd yn cael effaith fawr ar ein ffordd o fod a gweithredu bob dydd.\nYr hiwmor: Rhaid i'r weledigaeth fwyaf cadarnhaol hefyd fod yn rhan o'n bywyd. Gellir trosi ychydig o hiwmor bob dydd yn wên sy'n rhoi'r opsiwn mwyaf optimistaidd o'r hyn rydyn ni'n byw yn ôl i ni. I'n hunain ac i'r rhai o'n cwmpas.\nEwfforia: Yn teimlad o les, o lawnder sy'n ein harwain i feddwl mewn ffordd optimistaidd iawn. Efallai nad yw'n dod allan gormod o weithiau, ond weithiau pan fydd pethau'n mynd y ffordd iawn, mae ewfforia yn ein synnu.\nYr optimistiaeth: Mae gweld pethau o safbwynt arall yn helpu i gario a bywyd mwy cytbwys. Mae'n hanfodol cynnal optimistiaeth ar lefel dda i'n corff ac i'r meddwl. Mae'n ffordd o gredu bod popeth yn mynd yn dda ac y bydd yr hyn a ddaw yr un peth.\nBoddhad: Pan fydd pethau'n cyd-fynd ac yn mynd y ffordd rydyn ni'n ei hoffi, rydyn ni'n teimlo hynny teimlad o les wedi'i gymryd i lefel uwch. Unwaith eto mae'n ffordd gadarnhaol o fynd at y nodau rydyn ni wedi'u gosod i ni'n hunain.\nDiolchgarwch: Fe ddylen ni bob amser fod yn ddiolchgar. Mae gwerthfawrogi'r hyn y mae person arall wedi'i wneud i ni yn ystum ar ffurf teimlad cadarnhaol iawn. Nid yn unig i ni'n hunain, ond hefyd am y gydnabyddiaeth a roddir i'r person arall.\nEdmygedd: Nid ydym bob amser yn gallu gweld ochr dda un neu fwy o bobl. Felly, mae'n un arall o'r teimladau cadarnhaol mae hynny'n tynnu sylw at y pŵer i werthfawrogi rhinweddau pobl.\nY gobaith: Teimlad cadarnhaol oherwydd ei fod yn dod â'r teimladau gorau mewn person. Mae hi'n credu y bydd hi'n gallu cyflawni popeth y mae'n bwriadu ei wneud, felly bydd hi bob amser yn ein harwain at gyrchfan gadarnhaol. Gall fod yn gymhelliant da ac yn ysgogiad i wynebu'r hyn y mae rhywun yn bwriadu ei wneud.\nAgoriad: yn ddeallus, yn hyderus, yn ymddiried, yn gyfeillgar, â diddordeb, yn fodlon, yn barod i dderbyn ac yn garedig.\nO hapusrwydd: ddiolchgar, gorfoleddus, lwcus, wrth ei fodd, siriol, cynnwys, optimistaidd.\nO fywiogrwydd: chwareus, dewr, egnïol, rhydd, pryfoclyd, byrbwyll, bywiog, llawn cyffro, synnu, ysbrydoli, penderfynol, brwdfrydig, beiddgar, herfeiddiol, gobeithiol.\nO les: pwyllog, heddychlon, yn gartrefol, yn gyffyrddus, yn galonogol, yn ddeallus, yn ddigynnwrf, yn hamddenol.\nO gariad: cariadus, ystyriol, serchog, sensitif, tyner, ymroddgar, deniadol, angerddol, agos, annwyl, cysurus.\nO ddiddordeb: ymgolli, effeithio, swyno, swyno, amsugno, chwilfrydig, nosy, amsugno, chwilfrydig.\nO nerth: gwrthryfelgar, unigryw, dyfal, gwrthsefyll, diogel.\nY tristwch: Os yw teimladau negyddol yn gryfach na rhai positif, gallant ein harwain at rai afiechydon. Mae hyn yn digwydd gyda thristwch, gan ei fod yn ymateb negyddol i golled, siom, neu fethiant. Felly bydd yn achosi anghysur mawr inni.\nDicter: Pan fydd rhywun yn teimlo ei fod wedi cael ei dwyllo neu ei fradychu, gall y teimlad o ddicter ddod i'r amlwg. Mae'n ymateb i rai annifyrrwch neu annifyrrwch pwysig iawn.\nOfn: Er y gall fod yn emosiwn ar foment benodol, gall hefyd ddod yn deimlad pan fydd yn cael ei osod yn ein bywydau. Mae'n a signal larwm, nad oes gan y corff na'r meddwl unrhyw ffordd i ymateb iddo ac sy'n cael ei gario i ffwrdd ganddo. mwy o wybodaeth.\nRwy'n casáu: Pan fyddwn yn teimlo gwrthod tuag at berson arall, byddwn yn ei fynegi â theimlad dwysach a bydd hyn yn gasineb.\nDial: Y foment rydyn ni'n teimlo'r angen i wneud hynny brifo rhywun, a wnaeth i ni o'r blaen, mae'r teimlad o ddial yn codi. Mae'n wir nad ydym bob amser yn ei roi ar waith, hyd yn oed os oes gennym y teimlad o fod eisiau ei gyflawni.\nRhwystredigaeth: Pan fydd person yn ceisio cyflawni eich dymuniadau a'ch nodau ond ni all, felly mae teimlad o rwystredigaeth yn ei orlifo. Mae hyn fel arfer yn dod o'r disgwyliadau uchel rydyn ni fel arfer yn eu rhoi ym mhopeth rydyn ni'n ei wneud.\nCenfigen: Fel rheol, yr amheuaeth yw bod yr anwylyd yn ein twyllo, mewn un ffordd neu'r llall. Nid yw bob amser yn cael ei adlewyrchu mewn cyplau ond hefyd mewn ffrindiau neu rhwng brodyr a chwiorydd.\nEnvy: Mae hefyd yn deimlad o dristwch yn ogystal â dicter, am beidio â chael popeth sydd gan berson arall. Ddysgu mwy.\nY bai: Y teimlad o euogrwydd Mae'n dod o fod â chydwybod ddrwg neu o'r gresynu hynny a all ymddangos ynom ni. Math o faich pan basir terfynau, naill ai'n wirfoddol neu'n anwirfoddol.\nO ddicter: cythruddo, cynddeiriog, gelyniaethus, sarhaus, brifo, cythruddo, atgas, annymunol, sarhaus, chwerw, ymosodol, digio, cythruddo, cythruddo, cynddeiriog.\nO ddryswch: cythruddo, amheus, ansicr, ansicr, di-drafferth, cywilydd, petrusgar, swil, digymysg, siomedig, anhygoel, amheugar, amheus, amheus, coll, ansicr, aflonydd, pesimistaidd.\nO ddiymadferthwch: analluog, parlysu, blonegog, diwerth, israddol, bregus, gwag, gorfodi, petrusgar, anobeithiol, rhwystredig, ing, dominyddu.\nO ddifaterwch: ansensitif, diflasu, di-hid, niwtral, neilltuedig, blinedig, heb ddiddordeb.\nBrawychus: ofnus, dychrynllyd, amheus, pryderus, dychrynllyd, nerfus, ofnus, pryderus, swil, simsan, aflonydd, amheus, dan fygythiad, sigledig, gochelgar.\nO ddifrod: poenydio, mewn poen, arteithio, digalonni, gwrthod, anafu, troseddu, cystuddio, erlid, marw, arswydo, bychanu, tramgwyddo, dieithrio.\nO dristwch: dagreuol, trist, trallod, unig, anobeithiol, pesimistaidd, anhapus, unig, sori, siomedig, siomedig, digalonni, cywilydd, truenus.\nEr gwaethaf eu teimlo mor ddwys â'r rhai blaenorol, mae'n wir na fyddant yn arwain at sbardunau cadarnhaol iawn ond nid negyddol.\nTosturi: Yn gysylltiedig ag empathi, oherwydd trwyddo rydych chi'n teimlo'r un ffordd i'r person hwnnw sy'n cael amser gwael. Byddwn bob amser yn ceisio ei deall a hyd yn oed eisiau gwella ei hwyliau.\nSyndod: Fel rheol gyffredinol, mae fel arfer yn gysylltiedig â rhywbeth da, ond gall hefyd nodi digwyddiad annisgwyl. Fel mae'n ymddangos yn gyflym, nid ydyn nhw bob amser yn aros gyda ni, felly nid yw'n gadarnhaol nac yn negyddol.\nLlwybr llawn i'r erthygl: Adnoddau hunangymorth » Datblygiad personol » Esteem » Sawl math o deimladau dynol sydd?\nyn y teimladau annymunol yn rhif 1 soniasant 2 waith y gair cythruddo\nDiolch Daniel, rwyf eisoes wedi'i gywiro.\nGweld peidiwch â chusanu\nDdim yn gweld nac yn cusanu.\nMae'n Amseroedd 🙂\nLoreto Ossores Saldivia meddai\nYn orthograffig mae'n well gen i gusanu lawer gwaith\nYmateb i Loreto Ossores Saldivia\nY corregio V:\npeidio â rhoi llidiog ddwywaith, os na chynddeiriogir\nYmateb i josy\nYmateb i flasu\nni wnaethoch roi'r teimlad o felancoli\nY boi gwybod-popeth meddai\nDyna agwedd ...\nYmateb i The Know-It-All Guy\nhols Rwyf wrth fy modd yn hynod ddiddorol Daniel\nYmateb i luciana\nda iawn!! lle gallaf ddod o hyd i ragor o wybodaeth am ddosbarthu teimladau.\nYmateb i asfan\nBeth sydd neu beth sydd ar goll, helpwch ????\nDiolch i Dduw meddai\nSawl math o deimladau sydd?\nYmateb i ddiolch i dduw\nDoeddwn i ddim yn deall\npedwar sylfaenol a sut mae'r lliwiau'n cyfuno i ffurfio miliynau o gyfuniadau\nllawenydd, tristwch, dicter, ofn\nYmateb i ferucci\nDa iawn, rwy'n falch o fod yn ddiolchgar, yn lwcus, wrth fy modd ac yn hapus, gyda'ch help chi. Diolch.\nmae'r fideo hon yn cŵl\nYmateb i ailatam\n10 cred pobl lwyddiannus


Clebran ‘da… Catrin Hâf Jones | POBL CAERDYDD | #PoblCaerdydd\nClebran ‘da… Catrin Hâf Jones\nMae Catrin Haf Jones yn newyddiadurwraig gydag ITV Cymru. Mae hi’n dod o Gei Bach a’n dal i dreulio cryn dipyn o’i hamser ar fferm y teulu yno. Ond yn 27 oed mae’n mwynhau bywyd yn y ddinas i’r dim.\nHeno, bydd Catrin yn cyflwyno rhifyn arbennig o’r rhaglen Hacio o’r Senedd ym Mae Caerdydd. Dan sylw mae pynciau llosg y dydd sydd yn cael eu trin a thrafod gan ddisgyblion o ysgolion Cymru.\nY peth gorau am weithio ar Hacio…\nY bobol, heb os: tu fewn a thu fas i’r swyddfa!\nO’r bobol ddewr sy’n barod i rannu eu straeon er mwyn codi’r llen ar broblemau cymdeithas, i’r bobol ddewr sy’n barod i neud ambell i gyfweliad Hacio’n Holi gyda fi!, heb sôn am y cyfoeth o bobol ifanc dwi’n cwrdd â nhw’n flyndyddol ar Daith Ysgolion Hacio. Mae ’na gymeriadau anhygoel mas ’na yn y Gymru-ddim-mor-Fach sydd ohoni.\nY bobol eraill yw ’nghyd-weithwyr i (sy’ hefyd yn gyfrifol am Y Byd ar Bedwar) sy’n gosod y bar yn gyson uchel gyda’u newyddiaduraeth. Mae gweithio gyda thîm dwi’n ei barchu yn fraint a hanner, ac yn hwb i aneulu’n uchel.\nYn un peth, mae’n esgus da dros duedd i ofyn cwestiynnau lletchwith!\nRoedd y byd a’i bethau’n cael eu trafod ag awch pan o’n i’n tyfu lan, o’r godro ben bore i glwydo’r nos, ac mae awydd i ddeall a chyfrannu at y drafodaeth honno’n parhau.\nHoff le yng Nghaerdydd i fynd am dro…\nSeiclo llwybrau Taf gyda ffrindiau, gyda brêc am baned a chacen a chlonc rhywle’n y canol!\nHoff le i fynd allan yng Nghaerdydd…\nStryd Womanby… mae’n Sadyrnau ni’n dueddol o’n denu ni yno!\nCas beth am fyw yng Nghaerdydd…\nMae hafau’r brifddinas yn artaith pan fod Cei Bach mor bell!\nGohebu o Israel a’r tiroedd Palesteinaidd ar gyfer Hacio ym mis Awst 2014, pan dorrodd y cadoediad rhwng Gaza ac Israel. A chael y cyfle i gyfweld â Cameron, Miliband, Farage, Clegg a Leanne Wood cyn Etholiad Cyffredinol 2015 ar gyfer Y Ras i 10 Downing Street.\nDwi hefyd yn bencampwraig genedlaethol ar feriniadu defaid Charollais, ac yn berchen ar ambell i gadair eisteddfodol… dibynnu ar eich diffiniad chi o ‘ddiddorol’?!\nDisgrifiwch eich swydd mewn un brawddeg…\nMae hyn yn groes graen braidd fel newyddiadurwraig materion cyfoes… Craffu tu hwnt i’r cyffredinoli yw ’ngwaith i, herio’r atebion penawdol!\nMae’r posibiliadau’n ddiddiwedd… Ond ga’i fynd am Dad a Mam? Sai’n credu bod yr un o’r ddau wedi cael awr ginio go iawn yn eu hoes!\nPa air neu frawddeg rydych chi’n ei or-ddefnyddio?\n“Fydda i ’na nawr!”\nPeidio bod ofn dim.\nOes yna rhywbeth sy’n eich cythruddo?\nDerbyn y drefn yn ddigwestiwn, a’r rhai sy’n ceisio atal pobol rhag cwestiynnu.\nHoff flog/ysgrifenwyr/cyfrifon Twitter?\nAmbell un sy’n dod yn sydyn i’r meddwl yw Marina Hyde yn y Guardian, Dylan Iorwerth yn Golwg, Adam Boulton yn y Sunday Times, blog Vaughan Roderick, ac mae dadansoddi Roger Scully ar ei flog Elections in Wales yn werthfawr dros ben. Dwi newydd ddechrau darllen ‘Election Notebook’ Nick Robinson hefyd ac yn cael tipyn o drafferth ei roi i lawr!\nGallwch weld Cartin ar Hacio, heno (19fed Tachwedd, 2015) am 9.30yh ar S4C.


Aelod o’r Bwrdd x 3 – Llywodraeth Cymru – Golwg360\nAelod o’r Bwrdd x 3 – Llywodraeth Cymru\nPENODI 3 AELOD I FWRDD CAREERS CHOICES DEWIS GYRFA (CCDG) / GYRFA CYMRU\nMae Career Choices Dewis Gyrfa (CCDG), sy’n gweithredu o dan enw Gyrfa Cymru, yn is-gwmni i Lywodraeth Cymru. Mae’n cynnig cyngor ac arweiniad dwyieithog proffesiynol a diduedd am yrfaoedd i bobl o bob oed yng Nghymru.\nMae Llywodraeth Cymru yn chwilio am 3 unigolyn ymroddedig a brwdfrydig iawn a all gyfrannu at waith cryfhau a datblygu parhaus CCDG. Disgwylir bod gan yr ymgeiswyr llwyddiannus wir ddiddordeb mewn sgiliau rheoli gyrfaoedd, a gallu dangos hynny ar y cyd â syniadau arloesol a’r gallu i feddwl yn strategol.\nBydd Aelodau’r Bwrdd:\nyn cynorthwyo’r Cadeirydd i roi arweiniad cryf, effeithiol a gweladwy i CCDG\nyn chwarae rôl allweddol wrth sicrhau bod y sefydliad yn cyflawni ei amcanion yn ôl ei gylch gwaith blynyddol a bennir gan Weinidogion Cymru.\nyn atebol am berfformiad CCDG.\nyn datblygu cysylltiadau allweddol â phartneriaid.\nNid gweithwyr cyflogedig yw Aelodau Bwrdd CCDG, ac maent ar hyn o bryd yn gwasanaethu ar y bwrdd yn wirfoddol ac yn ddi-dâl. Penodir aelodau am gyfnod o 3 blynedd, ac mae’r gwaith yn golygu ymrwymiad amser o wyth diwrnod y flwyddyn o leiaf. Mae pob un o’r 3 penodiad yn dechrau ym mis Awst 2020.\nMae’n bolisi gan Lywodraeth Cymru i hyrwyddo cyfle cyfartal a’i ymgorffori ym mhob agwedd ar ei gwaith gan gynnwys penodi i gyrff cyhoeddus. Croesewir ac anogir ceisiadau gan bob grŵp ac rydym yn sicrhau na chaiff unrhyw ymgeisydd sy’n gymwys i wneud cais am swydd gyhoeddus ei drin yn llai ffafriol ar sail oedran, anabledd, rhyw, statws priodasol, cyfeiriadedd rhywiol, ailbennu rhywedd, hil, crefydd neu gred, neu feichiogrwydd a mamolaeth. Bydd egwyddorion cystadleuaeth deg ac agored yn cael eu parchu, a chaiff y penodiadau eu gwneud ar sail teilyngdod.\nNi chaiff ffurflenni cais a ddaw i law ar ôl y dyddiad hwnnw eu hystyried. Disgwylir cynnal y cyfweliadau ar 10 Mehefin 2020.\nI ymgesio: https://cymru-wales.tal.net/vx/lang-cy/mobile-0/appcentre-3/brand-2/xf-18864e11b601/candidate/so/pm/1/pl/8/opp/6769-Careers-Choices-Gyrfa-CCDG-Trading-as-Careers-Wales-Appointment-of-Member-Welsh-Essential/en-GB


Amheuaeth am safonau myfyrwyr tramor - BBC Cymru Fyw\nAmheuaeth am safonau myfyrwyr tramor\nMae myfyrwyr o dramor yn gyfrifol am 32% o incwm ffioedd prifysgolion\nMae rhai tiwtoriaid prifysgol o dan bwysau i dderbyn gwaith israddol gan fyfyrwyr o dramor am resymau ariannol, yn ôl un darlithydd.\nMae'r darlithydd wedi honni bod arholiadau'n cael eu symleiddio neu eu gollwng yn llwyr o rai cyrsiau meistri busnes.\nMae'n honni fod pwysau gan awdurdodau prifysgol i sicrhau arian gan fyfyrwyr o dramor yn golygu bod safonau rhai cyrsiau wedi disgyn.\nYr honiad yw bod hyn yn ymwneud â myfyrwyr sy'n cael trafferth gyda'u Saesneg.\nDywedodd y darlithydd, sydd ddim yn cael ei enwi, fod ei bryderon yn cael eu rhannu gan gydweithwyr.\nMewn cyfweliad dienw gydag adran newyddion BBC Cymru, dywedodd: "Rydym yn gweld nad ydym yn medru dysgu rhai o'r myfyrwyr gan fod eu gallu yn yr iaith Saesneg mor wael."\nYchwanegodd y darlithydd bod rhai elfennau o gyrsiau MBA yn cael eu tynnu allan yn llwyr, gydag asesiadau yn hytrach yn canolbwyntio'n llwyr ar waith cwrs.\nDywedodd: "Yr hyn sy'n digwydd yw bod arholiadau'n cael eu gollwng o'r MBAs oherwydd, i fod yn blaen, mae myfyrwyr sy'n cael trafferth gyda'u Saesneg yn ei chael hi'n anodd iawn, iawn i basio arholiadau. Felly pwy sy'n ysgrifennu'r gwaith cwrs?\n"Mae gennym feddalwedd eitha' soffistigedig i atal llên-ladrad, ond dyw hynny ddim yn gwarantu nad ydyn nhw'n cael rhywun arall i ysgrifennu gwaith drostyn nhw."\nMae'r darlithydd yn honni fod safonau academaidd rhai cyrsiau mewn prifysgolion ym Mhrydain wedi diodde' dros y blynyddoedd diweddar wrth i brifysgolion ganolbwyntio ar ddenu myfyrwyr o dramor.\n"Mae bod yn sefydliad rhyngwladol yn hanfodol i unrhyw brifysgol fodern - ond ddylai hynny ddim bod ar unrhyw gost," meddai.\n"Dylen ni ganolbwyntio ar safon, ac fe fyddwn i'n dweud bod addysg uwch yn y DU wedi diodde' difrod sylweddol i'w enw da o ganlyniad i bolisïau recriwtio rhai prifysgolion. Y cwestiwn rwy'n ei ofyn yw a oes modd adfer hyn?"\nYn ôl y darlithydd, mae academyddion eraill yn bryderus am y sefyllfa bresennol, ond ychydig iawn sy'n fodlon siarad yn agored am y peth.\nMae myfyrwyr tramor yn ffynhonnell bwysig i incwm i brifysgolion Prydain, ac maen nhw'n talu ffioedd uwch o gymharu â myfyrwyr o Brydain a'r Undeb Ewropeaidd.\nYn 2010/11, roedd cyfanswm o 48,580 o fyfyrwyr di-radd yn astudio yn y DU - tua 11% o'r boblogaeth ddi-radd - ond yn cyfrannu 32% o incwm ffioedd prifysgolion.\nMae myfyrwyr tramor yn cyfrannu amcangyfrif o £5 biliwn i'r economi ehangach, gan gynnwys ffioedd.\nRoedd Prifysgol Bangor yn arddangos yr holl draethodau estynedig i'r cyhoedd\nFe geisiodd BBC Cymru weld tystiolaeth bod safonau yn rhai o brifysgolion Cymru yn disgyn oherwydd nifer uchel y myfyrwyr o dramor sy'n astudio yno.\nMae Prifysgolion Caerdydd, Aberystwyth, Abertawe a Phrifysgol Cymru Y Drindod Dewi Sant wedi caniatáu i BBC Cymru weld traethodau estynedig MBA, ac fe fyddwn ni'n edrych ar y gwaith dros yr wythnosau nesaf.\nDywedodd Prifysgol Fetropolitan Caerdydd a Phrifysgol Cymru, Casnewydd ein bod yn cael gweld sampl o'r traethodau estynedig. Rydym wedi gofyn i'r prifysgolion yma am ganiatâd i weld yr holl draethodau estynedig MBA.\nGwrthododd Prifysgol Morgannwg ein cais i weld traethodau estynedig MBA, gan benderfynu bod y cais yn dod o dan gyfyngiadau'r Ddeddf Rhyddid Gwybodaeth ac y byddai'n rhy gostus i ganiatáu i ni eu gweld. Rydym eisoes wedi apelio'r penderfyniad.\nMae Prifysgol Fetropolitan Abertawe hefyd wedi penderfynu delio gyda'r cais dan dermau'r Ddeddf Rhyddid Gwybodaeth, ac rydym yn disgwyl eu hymateb. Mae' brifysgol yn ddiweddar wedi cyhoeddi eu bod yn uno gyda Phrifysgol Cymru Y Drindod Dewi Sant.\nYr unig brifysgol yng Nghymru oedd â'u holl draethodau estynedig MBA yn agored i'r cyhoedd eu gweld oedd Prifysgol Bangor. Nid yw'r darlithydd a fu'n siarad gyda'r BBC erioed wedi gweithio ym Mangor.\nRoedd ugain o draethodau estynedig yn Llyfrgell Prifysgol Bangor a gyflwynwyd gan fyfyrwyr o dramor rhwng 2009-2011 yn cynnwys gwallau gramadeg sylfaenol, ac roedd rhannau o'r traethodau estynedig wedi eu hysgrifennu yn y fath fodd fel bod rhai paragraffau bron yn annealladwy.\nMewn rhai achosion, roedd teitlau rhai o'r traethodau estynedig a gyhoeddwyd yn gwneud dim synnwyr bron.\nCafodd y traethodau eu cyflwyno gan fyfyrwyr o dramor a gafodd raddau Meistr Gweinyddiaeth Fusnes (MBA), Meistr y Gyfraith, Meistr Gwyddoniaeth a Meistr Celfyddydau yn ysgolion Busnes a'r Gyfraith y Brifysgol.\nYmhlith y teitlau gwallus oedd:\n'Effective of relationship marketing in automotive 4S shop of China'\n'The state of online shopping compare with traditional shopping'\n'Brief Analyse Slack Season Marketing Management In Modern China Garment SMEs'\n'Compare and Contrast the Customer Behaviour in the Online-Shopping in the UK and China'.\nDywedodd yr Athro Nick Bourne, cyn ddarlithydd yn y gyfraith a chyn arweinydd y Ceidwadwyr yng Nghymru: "Mae darnau o waith yma sydd ddim yn ymddangos fel eu bod yn agos at y lefel y byddai angen ar gyfer gradd Meistr - 'unlle'n agos.\n"Rwy'n credu bod rhaid ateb y cwestiwn sut y cafodd y darnau yma o waith eu pasio, sut mae'r holl broses o safoni wedi gweithio a sut mae'r broses arholi wedi gweithio. Pa oruchwyliaeth gafodd y myfyrwyr yma? Pa gymorth a gawson nhw?\n"Oherwydd mae hyn yn codi pryderon go iawn, ac ni fedrwn gael safonau dwbl mewn addysg - rhaid i'r safon fod yn gyson, a safon uchel cyson ym Mangor a phrifysgolion eraill Cymru."\nDywedodd yr Athro John Thornton, pennaeth ysgol fusnes Prifysgol Bangor, wrth BBC Cymru bod gan y brifysgol weithdrefnau mewnol rhagorol o safbwynt sicrhau safon, ac mae nifer y traethodau estynedig gwan yn fach.\n"Yn sicr fyddwn i ddim yn gwadu bod problemau gyda rhai o'r traethodau estynedig yr ydym yn eu derbyn gan rai o'n myfyrwyr tramor.\n"Mae rhai problemau gyda thraethodau estynedig yr ydym yn eu derbyn gan fyfyrwyr o Brydain hefyd. Ond fe fyddwn yn dweud mai nifer cymharol fach yw'r rhain o'r traethodau estynedig yr ydym yn eu derbyn.\n"Dydyn ni ddim yn chwilio am ryddiaith Saesneg cywrain gan ein myfyrwyr. Mae traethodau estynedig sydd wedi eu hysgrifennu'n wael yn colli marciau, ond ein sylw pennaf yw cynnwys dadansoddol y traethodau estynedig."\nDywedodd yr Athro Thornton bod pob traethawd estynedig yn cael ei archwilio gan ddau arholwr, ac mae sampl o'r traethodau estynedig yn cael eu gyrru i gael eu marcio gan arholwr allanol yn ogystal.\nFel nifer o brifysgolion ym Mhrydain, mae Prifysgol Bangor wedi datblygu strategaeth ryngwladol er mwyn denu myfyrwyr o dramor.\nY llynedd agorodd y Brifysgol swyddfa yn Beijing, a myfyrwyr o China yw mwyafrif y myfyrwyr tramor sy'n aros yn y ddinas.\nYsgol fusnes y brifysgol yw'r adran fwyaf o safbwynt recriwtio myfyrwyr o dramor gan recriwtio 60% o'r holl fyfyrwyr o dramor, ac mae cynllun strategol y brifysgol yn dweud bod angen cynyddu nifer y myfyrwyr o'r tu allan i Ewrop sy'n talu ffioedd o 50% erbyn 2015.\nMewn datganiad, dywedodd llefarydd ar ran Llywodraeth Cymru:\n"Rydym am weld y safonau uchaf ym mhrifysgolion Cymru. Mae ansawdd, safonau academaidd a chywirdeb yn ein sefydliadau yn fater i Gyngor Cyllido Addysg Uwch Cymru, a'r Asiantaeth Safonau Addysgol."\nDywedodd llefarydd ar ran Cyngor Cyllido Addysg Uwch Cymru:\n"Mae ansawdd a safonau'r addysg sy'n cael ei ddarparu yn addysg uwch yng Nghymru yn cael eu hasesu gan yr Asiantaeth Safonau Addysgol fel rhan o adolygiad sefydliadol: proses Cymru.\n"Mae trefniadau arholiadau yn dod o dan God Safonau'r DU am Addysg Uwch, sy'n sicrhau mewnbwn allanol i'r broses asesu.\n"Byddai disgwyl i sefydliadau ddelio gydag unrhyw bryderon sy'n cael eu codi drwy brosesau safonau arferol. Os oes gan arholwyr, myfyrwyr, staff neu unrhyw un arall bryderon am ansawdd a safonau mewn prifysgol, mae ganddynt yr hawl i godi'r pryderon trwy gynllun Pryderon yr ASA."\n"Rydym yn arwain, ac yn adolygu'n gyson, prifysgolion a darparwyr eraill i sicrhau eu bod yn cwrdd â gofynion y DU am addysg uwch.\n"Nid oes unrhyw faterion yn ymwneud â Phrifysgol Bangor wedi cael eu codi gyda'r ASA. Ond fel rhan o ymgyrch i gadw a gwella safonau, mae'r ASA yn ymchwilio i bryderon am safonau sy'n cael eu mynegi gan fyfyrwyr, staff neu unrhyw un arall.\n"Lle mae pryderon o'r fath yn dangos trafferthion difrifol o ran sustemau neu weithdrefnau - ac mae tystiolaeth i'w cefnogi - fe fyddwn yn cynnal ymchwiliad manwl."


Busnes - RWG Mobile\nLle ardderchog i gynnal busnes\nMae ffindio pecyn ffôn symudol ar gyfer eich busnes yn gwaith anodd. Mae digonedd o ffonau gyda prysiau wahanol i’w chael, ond anodd perderfynu pa un fydd yn siwtio’ch busnes. Credwn fod gennym ni yr ateb.\nRWG Mobile yw’r rhwydwaith cyntaf i’w sefydlu yn benodol i wasanaethu Cymru. Cwmni sydd yn cael ei rhedeg gan bobl yng Nghymru ar gyfer bobl Cymru, ond yn bwysig hefyd mae’r rhwydwaith yn gweithio trwy gydol yr DU a thu hwnt. Gan ddefnyddio seilwaith Three UK, sydd yn gyson yn derbyn gwobrau* rhwydwaith am berfformiad gorau ar gyfer rhanbarth Cymru,\nRydym hefyd wedi datblygu Ap ein hunain, i’w chael am ddim sydd yn ategu ein gwasanaeth, i chaniatau ein cwsmeriaid i reoli eu cyfrifon yn hawdd ac yn gyflym. Fe allwch hefyd defnyddio’r Ap i dderbyn a gwneud galwadau a negeseuon trwy wi-fi ar eich ffôn symudol, felly os yw eich signal yn ddiflannu allwch codi eich alwad trwy defnyddio’r Ap – sydd yn hanfodol ar gyfer busnesau sy’n gweithredu o fewn ardaloedd ‘not-spots’ Cymru.\nMae ein cynnig yn apelio’n fawr:\nMae RWG Mobile yn wahanol ar gyfer busnes\nDisgowntiau busnes ar gael\nFfonau symudol boblogaidd ar gael fel rhan cytundeb\nYswiriant ffôn symudol cystadleuol ar gael\nMwy nag un rhif i’w chael ar un ffôn i leihau costau\nGalw di-wifr i ddileu costau galwadau\nNegeseuon am ddim yn safonol i holl ddefnyddwyr RWG Mobile\nCrwydro ‘tidy’ – taliadau crwydro yn yr UE yr un fath â’n talidau DU\nGalwadau di-wifr dramor yn dal i fod yn rhad ac am ddim i ddefnyddwyr eraill RWG\nAp am ddim i’w lawrlwytho, gydnwas gyda ffonau Android new Apple\nLlwyfan negeseuon wedi’i hamgryptio’n llwyr\nRheoliad dyfais symudol, gan sicrhau bod eich data yn gwbl ddiogel\nGwasanaeth cwsmer ymroddedig yn Saesneg ac yng Nghymraeg\n*Root Metrics, ffynhonnell ddiwydiannol ar gyfer perfformiad ffonau symudol\nFyddem wrth ein bodd i glywed wrthoch chi\nAm rhagor o fanylion ynglun â ffonau symudol am eich fusnes, galwch ni ar 01633 386486 nawr,\nneu anfonwch ebost i cymorth@rwgmobile.cymru


Browzer :: Prifysgol Caerdydd | Sut I Wneud Ffrindiau Yn Y Brifysgol 149761\nSut i wneud ffrindiau yn y Brifysgol\nBy LaurenRLC 22 Jul 2021\nMae ffrindiau'n rhan fawr o'n bywydau ni, ac i lawer, gall y syniad o wneud ffrindiau newydd beri braw. Mae dod i'r brifysgol yn bennod cyffrous yn eich bywydau, a rhan o hynny yw symud i rywle newydd heb nabod unrhyw un. Gyda lwc, mae pawb yn yr un cwch, felly dyma gyfle perffaith i chi wneud ffrindiau newydd. Ond os ydych yn teimlo'n ansicr am y peth, dwi yma i'ch helpu.\nMathau o ffrindiau\nDoes dim ots os oes gennych eisoes ffrind gorau yn y brifysgol, neu os nad ydych wedi cwrdd ag unrhyw un eto, mae gwneud ffrindiau newydd yn wych i bawb. Ond cyn i chi wneud ffrindiau newydd, dylech benderfynu pa fath o ffrindiau yr hoffech eu cael. Yn fras, mae tri phrif fath o ffrindiau:\n1. Y ffrind Helo-Hwyl Fawr.\nYn aml, maent yn cael eu galw'n gysylltiadau, a rhain yw'r bobl y byddwch chi'n treulio amser gyda hwy oherwydd y cyd-destun. Gall hyn fod yn y brifysgol neu'r gwaith, ond ni fyddwch yn cwrdd y tu allan i'r sefyllfaoedd hynny.\n2. Cyfeillion rheolaidd.\nPobl yr ydych yn eu hadnabod efallai drwy glwb neu chwaraeon. Efallai y byddwch yn cwrdd bob hyn a hyn i ddal i fyny neu dreulio amser gyda'ch gilydd.\n3. Ffrindiau go iawn (BFF)\nYma, mae eich perthynas yn gryf, hyd yn oed os nad ydych yn cwrdd bob dydd. Gallwch siarad am unrhyw beth, torri'ch bol yn chwerthin a mynd y cam ychwanegol i'ch gilydd.\nGall eich ffrind nesaf fod yn eich priodas, neu rywun yr ydych am dreulio amser gyda nhw bob hyn a hyn. Beth bynnag yw lefel y cyfeillgarwch, mae pob lefel yn bwysig.\nFfyrdd o wneud ffrindiau;\n1. Dechreuwch gyda'r hen rai\nY cam cyntaf i wneud ffrindiau yw...peidio. Beth am gysylltu â hen ffrindiau yn lle. Mae hyn yn llai brawychus na mynd at bobl newydd, gan eich bod yn nabod eich gilydd yn barod. Os yw pethau'n mynd yn dda, gall hyn fod yr hwb hyder sydd ei angen arnoch i fynd allan a gwneud ffrindiau newydd.\nDoes dim rhaid iddo fod yn hen ffrindiau, gallwch fanteisio ar hen rwydweithiau hefyd. Os ydych yn adnabod rhywun o gartref sydd yn yr un prifysgol, cysylltwch â nhw. Efallai y byddwch yn dod ymlaen yn dda gyda'u ffrindiau nhw, ac efallai y bydd gennych rywun mewn cyffredin.\n2. Ymunwch â chymdeithasau neu glybiau chwaraeon\nI lawer, cymdeithasau yw'r ffordd o ddod o hyd i ffrindiau gorau. Maent yn gymdeithasol o ran natur ac yn seiliedig ar ddiddordeb cyffredin, felly byddwch gam ar y blaen yn barod wrth geisio dod i nabod pobl newydd. Mae ystod o gymdeithasau o glybiau llyfrau i ddawns-affricanaidd, mae rhywbeth i bawb.\nOs ydych yn mwynhau chwaraeon, gallwch ymuno â chymdeithas chwaraeon. Mae'r lefelau'n amrywio o ddechreuwyr pur i broffesiynol, felly does dim rhaid i chi fod yn wych i gymryd rhan. Yn aml, mae'n ymwneud â mwy na chwaraeon ac mae nosweithiau allan a gornest y prifysgolion yn uchafbwyntiau i lawer.\nMae llawer o gymdeithasau'n cymryd rhan mewn gweithgareddau yn ystod y dydd, a does dim rhaid i chi yfed. Er y gall timau chwaraeon yfed yn drwm mewn digwyddiadau cymdeithasol, mae'n hollol iawn i chi gymryd rhan yn y chwaraeon ond nid yr yfed.\nCymdeithasau cwrs yw'r ffordd berffaith i ddod i adnabod y bobl sydd ar eich cwrs y tu allan i'r brifysgol. Mae timau chwaraeon sy'n benodol i gyrsiau hefyd, a byddwch yn dod i adnabod pobl o bob grŵp blwyddyn. Gall hyn fod yn ffordd wych o rwydweithio a chwrdd â phobl newydd na fyddwch yn eu gweld mewn darlithoedd bob tro.\nMae cymdeithasau diwylliannol yn berffaith i fyfyrwyr rhyngwladol sydd am gwrdd â phobl o gartref, neu unrhyw un sy'n awyddus i ddathlu poblogaeth myfyrwyr amrywiol Caerdydd.\nDim hobi neu gamp eto, ond yn awyddus i gael un? Beth am roi cynnig ar rywbeth newydd? Mae cymdeithasau eisiau i chi ddod a rhoi cynnig arni, waeth os ydych yn arbenigwr neu'n gwneud am y tro cyntaf. Efallai y byddwch yn dod o hyd i'ch hoff beth.\nOs ydych wedi edrych ar y cymdeithasau ond heb ddod o hyd i'r un i chi, beth am sefydlu un newydd?\n3. Ymunwch â grwpiau glasfyfyrwyr\nMae'r cyfryngau cymdeithasol yn ffordd wych o gysylltu â phobl. Mae llu o grwpiau i glasfyfyrwyr, myfyrwyr sy'n dychwelyd, myfyrwyr ôl-raddedig neu beth bynnag yw'ch sefyllfa. Mae'r rhain yn amlwg iawn cyn i'r brifysgol ddechrau, felly peidiwch â bod ofn cymryd rhan.\n4. Gwnewch ffrindiau gyda phobl ar eich cwrs\nCyn bo hir byddwch yn sylwi ar yr un bobl yn eich darlithoedd a seminarau (er y bydd y rhan fwyaf ar-lein eleni), ac mae’n un o'r ffyrdd gorau o hyd o gwrdd â phobl. Mae pawb yn yr un cwch a byddant yn gwerthfawrogi cael ffrind i drafod gwaith cymaint â chi. Byddwch yn treulio llawer o amser gyda'r bobl hyn dros y dair blynedd nesaf felly peidiwch â synnu os ydych yn dod yn agos iawn at eich ffrindiau cwrs.\nMae grwpiau astudio yn ffordd wych o gau'r bwlch rhwng cwrdd â rhywun mewn darlith a threulio amser gyda nhw y tu allan i'r brifysgol. Gall hyn fod yn llawer llai ffurfiol na darlith, ac mae'n aml yn fwy o hwyl. Nid yn unig y byddwch chi'n dal i fyny ar nodiadau, byddwch yn dechrau creu cyfeillgarwch.\nGair i gall: Ceisiwch beidio â cholli unrhyw ddyddiau o brifysgol yn ystod y pythefnos cyntaf. Hyd yn oed os yw hi'n anodd iawn i godi o'r gwely yn y bore neu os nad ydych eisiau cerdded yn y glaw, cofiwch mai dyma ble rydych yn gwneud ffrindiau, a dydych chi ddim am golli allan ar ddod o hyd i grŵp yn llawn hwyl.\n5. Gwnewch ffrindiau gyda phobl yn eich neuaddau preswyl\nByddwch yn gyfeillgar iawn gyda'r bobl yr ydych yn byw gyda nhw. Efallai bod hyn yn amlwg, ond oherwydd cyfyngiadau COVID byddwch yn treulio llawer mwy o amser nag arfer yn eich fflat, felly beth am geisio dod yn ffrindiau da? Ffordd dda o dorri'r iâ yw gwneud paneidiau i bobl, neu os ydych yn dda am goginio/pobi, beth am ddefnyddio'r sgiliau hynny i gael pawb allan o'u hystafelloedd yn cymdeithasu.\nSicrhewch fod pawb yn gwybod eich bod wedi symud i mewn. Mae myfyrwyr yn cyrraedd y brifysgol ar adegau gwahanol eleni, felly os ydych chi neu rywun arall yn symud i mewn yn hwyr, gadewch eich drws ar agor (cofiwch ddod â rhwystr drws) neu gnociwch ar rywun nad ydych wedi cwrdd â nhw eto. Mae addurno'ch drws hefyd yn rhoi gwybod i bobl eich bod wedi symud i mewn.\nEr bod y swper microdon gyda Netflix ar eich gliniadur yn braf, ceisiwch wneud pethau fel coginio fel fflat, neu bwyta ar yr un pryd â nhw. Mae'n ffordd wych o arbed arian a chael hwyl. Os nad ydych yn siŵr pryd mae pobl yn bwyta, ceisiwch wrando i weld pryd fydd pobl yn mynd i'r gegin a thalu sylw o beth sy'n digwydd mewn ardaloedd cyffredin. Gallwch hefyd ddod â gemau gyda chi (cardiau, Jenga, Dobble ac ati) a bydd hyn yn gwneud gweithgareddau fel yfed cyn mynd allan yn fwy o hwyl!\n6. Digwyddiadau RLA\nNewyddion da i'r rhai ohonoch sy'n byw ym Mhreswylfeydd Prifysgol Caerdydd, mae tîm cyfan o fyfyrwyr penodol sy'n cynnal digwyddiadau ar eich cyfer. Byddwn yn gwneud popeth o nosweithiau coginio i nosweithiau ffilmiau, ac mae'n gyfle perffaith i gwrdd â myfyrwyr eraill, yn enwedig os nad oes modd i chi fynd allan am eich bod yn gorfod ynysu.\nMae llu o gyfleoedd i wirfoddoli yn y brifysgol. Edrychwch ar y dudalennau gwirfoddoli ar wefan y brifysgol i weld beth sy'n digwydd. Mae'n ffordd wych o wneud rhywbeth gwerthfawr (sy'n teimlo'n dda iawn!) a chwrdd â phobl sydd â'r un diddordebau ar yr un pryd.\nSyniadau ar wneud ffrindiau\nOs ydych wedi cyrraedd fan hyn, efallai eich bod chi'n meddwl; mae gen i griw bychan o ffrindiau, dwi'n eithaf swil. Nid ydw i'n ddigon hyderus i fynd allan a chwrdd â phobl newydd. Wel, peidiwch â phoeni, ro'n i yn yr un cwch pan ddes i'r brifysgol (amser maith yn ôl), ac wir i chi, does dim bwys am hynny.\nDyma 8 o fy syniadau gorau i o ran cael ffrindiau newydd:\n1. Byddwch yn gyfeillgar a hapus\nPwy fyddai'n well gennych chi siarad â nhw, rhywun hapus, neu rywun sy'n pwdu? Dyna feddyliais i. Os gallwch chi fod yn bositif ac yn berson hapus, byddwch yn denu egni da, a bydd pobl eisiau bod o'ch cwmpas. Cofiwch fod yn sympathetig heb gwyno. Byddwch yn ddylanwad positif iawn ar y bobl o'ch cwmpas, a byddant yn mwynhau eich cwmni.\nDefnyddiwch wên i'ch helpu i wneud ffrindiau; mae tystiolaeth wyddonol yn dangos bod hyn yn eich gwneud chi'n fwy hoffus! Pan fyddwch chi'n gwenu ar bobl, byddwch yn eu hannog i wenu'n ôl a chyn bo hir byddwch yn sgwrsio gyda nhw. Ni fydd pawb yn gwenu'n ôl ond mae hynny'n iawn, y rhai fydd yn gwenu yw'r rhai cyfeillgar, a'r rhai cyfeillgar oeddech chi eisiau siarad gyda nhw beth bynnag!\n3. Defnyddiwch enwau pobl\nUn o'r ffyrdd gorau i adeiladu cysylltiad gyda rhywun, ond dim ond os gallwch chi ei gofio! Peidiwch â phoeni os na allwch gofio, gallwch chwerthin am ddweud yr enw anghywir nes ymlaen. Gair i gall: Ceisiwch gofio'r enw a'i ddefnyddio mewn brawddeg o leiaf unwaith (tair gwaith yn ddelfrydol) y tro cyntaf i chi gwrdd â nhw. Bydd hyn yn eich helpu i gofio eu henw'n nes ymlaen. Mae'n dangos i bobl eich bod wedi talu sylw a bydd hyn gwella'ch cysylltiad gyda nhw.\n4. Canmol rhywun\nMae pawb yn hoffi canmoliaeth. Dwedwch wrth rywun eich bod chi'n hoffi eu gwisg, neu'r gân a ddewison nhw mewn parti. Bydd yn dangos i bobl bod gennych ddiddordebau cyffredin, a byddwch yn fwy tebygol o greu cysylltiad.\n5. Gwrando ar eraill\nCofiwch wrando i'ch ffrindiau newydd pan fyddant yn siarad, byddan nhw'n gwneud yr un peth i chi. Mae pawb angen rhywun i siarad gyda nhw, ac os gallwch chi ddangos eich bod chi'n gwrando, byddwch yn creu perthnasoedd y gallwch ymddiried ynddynt.\n8. Ceisio tebygrwydd a dathlu gwahaniaethau\nDim Mean Girls yw hyn, does dim angen i chi fod yn y plastics, gallwch fod yn ffrindiau gyda phwy bynnag y mynnech. Mae'r brifysgol yn lle amrywiol iawn. Drwy fod yn chi eich hunan, byddwch yn teimlo'n dda, yn adeiladu hyder ac yn fwy tebygol o ddod o hyd i bobl debyg i chi. Drwy dderbyn eraill, byddwch yn dod yn ffrindiau gyda llawer o bobl wahanol. Syniad da yw dangos diddordeb yn niddordebau pobl eraill. Efallai y byddwch yn dysgu rhywbeth newydd ac yn datblygu diddordebau, a byddwch yn gwneud i'r person deimlo'n dda - ffordd wych o wneud ffrindiau!\nPa mor hir mae'n cymryd i wneud ffrindiau yn y brifysgol?\nMae'n amrywio i bawb. Bydd rhai lwcus yn dod o hyd i'w ffrindiau gorau'n syth bin. Fodd bynnag, ni fydd y rhan fwyaf yn dod o hyd i ffrindiau agos nes yn ddiweddarach yn y flwyddyn, neu hyd yn oed yr ail flwyddyn. Felly mae'n normal os nad ydych chi'n teimlo fel eich bod wedi gwneud ffrindiau agos eto. Byddwch yn bositif a pharhewch i gysylltu, dyw hi fyth yn rhy hwyr i wneud ffrindiau.\nNid yw pethau'n mynd yn dda gyda fy ngrŵp o ffrindiau\nDdim yn dod ymlaen gyda'ch grŵp o ffrindiau presennol? Gall fod yn amser dod o hyd i ffrindiau newydd, sy'n llawer haws nag y mae'n swnio! Gallech symud at grŵp gwahanol o bobl pan fyddwch yn symud tŷ yn yr ail flwyddyn, neu ddechrau gweithgaredd, ymuno â chymdeithas neu glwb chwaraeon. Cofiwch nad yw llawer o bobl yn dod o hyd i'w grŵp parhaol o ffrindiau tan ar ôl y flwyddyn gyntaf, weithiau hyd yn oed yn yr ail neu'r drydedd flwyddyn. Peidiwch â digalonni os nad ydych yn meddwl eich bod yn y grŵp cywir, gallwch wneud ffrindiau newydd bob tro.\nTeimlo'n unig yn y brifysgol?\nGall y brifysgol fod yn amseroedd gorau eich bywyd, ond hefyd rhai o'r amserau mwyaf unig. Efallai eich bod chi'n colli gartref, yn poeni am waith neu'r pwysau o orfod gofalu am eich hun. Rydych wedi symud i ffwrdd o'ch teulu a'ch ffrindiau ac mae'ch llwyth gwaith newydd yn anferth, felly os ydych yn teimlo'n unig neu'n bryderus, cofiwch fod hyn yn normal. Beth bynnag yw'ch sefyllfa, mae'r brifysgol yma i'ch cefnogi chi, a gallwch siarad â'r tîm RLA cyfeillgar bob tro.\nGair i gall: Treuliwch lai o amser ar y cyfryngau cymdeithasol. Pawb yn joio mas draw heblaw am chi? Y gwir yw, nid yw'n ddarlun cywir o sut fywydau sydd gan bobl go iawn. Mae'n hawdd credu bod pawb yn mwynhau gyda'u ffrindiau newydd, ond mewn gwirionedd, maen nhw'n styc yn eu hystafell yn gwylio Friends hefyd.\nCyngor, Bywyd Myfyrwr, Diwylliant, Lles, Awgrymiadau Da,


Y Rhaglen Coedwig Genedlaethol – Cyflwyniad ar gyfer rhanddeiliaid | Business Wales\nY Rhaglen Coedwig Genedlaethol – Cyflwyniad ar gyfer rhanddeiliaid\nCyhoeddodd y Prif Weinidog, Mark Drakeford, ei fwriad i ddatblygu Coedwig Genedlaethol ar gyfer Cymru yn ei ymrwymiadau maniffesto yn 2018. Byddai Coedwig Genedlaethol yn cyflawni yn erbyn amrediad eang o flaenoriaethau, sy’n cynnwys cyfrannu at y gwaith o blannu cymaint o goed ag y bo modd i gyfrannu at nodau datgarboneiddio, ategu’r gwaith o wrthdroi dirywiad bioamrywiaethol, sicrhau effeithiau cadarnhaol ar iechyd corfforol a llesiant, a chefnogi gweithgareddau busnes masnachol, er enghraifft, drwy gynhyrchu pren a thwristiaeth antur.\nAr 12 Mawrth 2020 lansiodd y Prif Weinidog y Rhaglen Coedwig Genedlaethol yn swyddogol. Gyda Gweinidog yr Amgylchedd, Ynni a Materion Gwledig, Lesley Griffiths, disgrifiodd ef uchelgais ar gyfer Coedwig Genedlaethol sy’n estyn hyd a lled Cymru, a chyhoeddodd y byddai cyfnod estynedig o ymgysylltu’n dechrau, er mwyn sicrhau bod y gwaith o greu Coedwig Genedlaethol ar gyfer Cymru yn ‘gydymdrech, gyda llywodraeth, busnesau a chymunedau i gyd yn gweithio tuag at nod cyffredin’. Mae’r datganiad i’r wasg ar gael yma Lansio'r Goedwig Genedlaethol.\nHoffem ddeall eich barn neu farn eich sefydliad ynghylch datblygu Coedwig Genedlaethol yng Nghymru, a fydd nid yn unig yn hyrwyddo plannu coed a rheoli coetir newydd a choetir presennol yng Nghymru mewn modd rhagweithiol, ac yn darparu cyfleoedd ar gyfer gweithgarwch economaidd traddodiadol ac arloesol, ond bydd hefyd yn cysylltu pobl â’r coed a’r coedwigoedd o’u hamgylch ac yn darparu cynefinoedd ar gyfer natur.\nI wireddu’r uchelgais hwn bydd angen inni sicrhau ein bod yn datblygu cynigion a chynlluniau ar gyfer y Goedwig Genedlaethol sy’n gweithio i bawb. Cyn bo hir byddwn yn cynnal gweithdai ar-lein, oherwydd ein bod am weithio gyda ffermwyr, cymunedau, busnesau a sefydliadau, a phartïon eraill sydd â diddordeb, i ddeall sut i sicrhau y bydd y Goedwig Genedlaethol yn llwyddiant.\nBydd y digwyddiad cyntaf ymlaen ar 3 Medi 2020. Cofrestrwch yma i ymuno!\nEbostiwch NationalForestWales@gov.wales i gofrestru'ch diddordeb ar gyfer gweminarau yn y dyfodol pe bai'r un hwn yn llawn.\n22 Tachwedd 2021 Mae defnyddio technoleg i ganfod cloffni’n


Canllaw i ffioedd cynghorwyr ariannol - Y Gwasanaeth Cynghori Ariannol\nYn ystyried tybed faint mae cynghorwyr ariannol yn ei godi? Bydd hyn yn ddibynnol ar nifer o bethau, gan gynnwys eich anghenion neilltuol a’r cwmni y dewiswch ei gyflogi.\nFaint mae cynghorydd ariannol yn ei godi?\nBeth all effeithio ar ffioedd cynghorydd ariannol\nFfioedd cynghorwyr ariannol o’u cymharu â chomisiwn\nBydd nifer o gynghorwyr ariannol yn cynnig cyfarfod cychwynnol yn rhad ac am ddim. Nid nod hyn yw rhoi cyngor neilltuol i chi am eich sefyllfa. Mae’n gyfle i holi’r cynghorydd am sut mae’n gweithio, am ei gostau ac i benderfynu a ydych yn gyfforddus gydag ef neu hi.\nMae ffioedd cynghorydd ariannol yn amrywio yn ddibynnol ar yr hyn mae’n codi ffi arnoch a’ch dull o dalu.\nGall rhai cynghorwyr gynnig gwahanol ffyrdd i chi dalu am gyngor. Os oes yna opsiwn penodol sy’n well gennych chi, holwch y cynghorydd oherwydd gallai fod yn hapus i drafod. Mae’r rhain yn cynnwys:\nCyfradd fesul awr. Bydd hyn yn amrywio o £75 yr awr i £350, er mai cyfradd gyfartalog y Deyrnas Unedig yw £150 yr awr.\nFfi sefydlog ar gyfer darn penodol o waith. Gallai hyn fod yn rai cannoedd neu filoedd o bunnoedd.\nFfi fisol. Gallai hyn fod yn ffi sefydlog neu’n ganran o’r arian y dymunwch ei fuddsoddi.\nFfi barhaus. Dim ond yn gyfnewid am ddarparu gwasanaeth parhaus i chi all cynghorydd godi ffi barhaus, oni bai eich bod yn talu tâl cychwynnol dros gyfnod o amser trwy gynnyrch taliad rheolaidd.\nSicrhewch fod hyn yn addas i chi\nMae’n syniad da canfod a allwch chi ddewis ffyrdd gwahanol i dalu am wahanol wasanaethau.\nEr enghraifft, talu pris fesul awr am gyngor ar eich pensiwn, ond canran am gyngor ynghylch eich buddsoddiadau. Ceisiwch ganfod system sy’n addas i chi.\nRhaid i’ch cynghorydd roi copi i chi o’i strwythur talu cyn darparu unrhyw wasanaethau i chi. Dylai ddweud wrthych hefyd faint fydd cost y gwasanaeth y byddwch ei angen, neu roi amcangyfrif i chi o leiaf.\nDarllenwch fwy yn Cwestiynau allweddol i’w gofyn i’ch cynghorydd ariannol.\nGall y ffioedd a godir gan gynghorwyr ariannol amrywio. Mae yna sawl ffactor a allai effeithio ar faint fydd cynghorydd yn ei godi:\nLleoliad. Efallai y bydd rhai cynghorwyr wedi eu lleoli mewn rhan ddrytach o’r Deyrnas Unedig, sy’n golygu y bydd eu costau swyddfa yn llawer uwch.\nSut mae’r gwasanaeth yn cael ei ddarparu. Mae rhai cwmnïau nawr yn cynnig cyngor dros y ffôn neu hyd yn oed ar-lein, sy’n gallu golygu bod cost y cyngor yn rhatach gan fod eu costau rhedeg yn is. Fodd bynnag, os ydych chi’n derbyn cyngor fel hyn, gwnewch yn siŵr y daw gydag argymhelliad sy’n benodol i chi fel eich bod wedi’ch diogelu’n llawn.\nPwy sy’n gwneud y gwaith. Bydd rhai cwmnïau cyngor ariannol yn defnyddio cynghorydd cymwys iawn ar gyfer yr holl waith, tra bydd cwmni arall yn defnyddio staff cymorth i wneud rhywfaint o’r gwaith o bosibl (wedi ei gymeradwyo gan gynghorydd) a fydd yn costio llai i chi.\nPa mor gymwys yw cynghorydd ariannol. Po fwyaf y cymwysterau a phrofiad sydd gan gynghorydd, yr uchaf fydd ei ffioedd o bosibl. Yn ddibynnol ar y math o gyngor y chwiliwch amdano, efallai y byddwch yn teimlo bod talu am gynghorydd cymwys iawn yn werth chweil.\nPa mor gymhleth yw eich sefyllfa. Os oes angen cael trefn ar lawer o bethau, gall hyn gymryd amser ac mae amser yn costio. Gallwch helpu trwy fod yn glir am y math o gyngor yr ydych ei angen a chael trefn ar eich papurau. Ni fydd raid i chi dalu am unrhyw amser a dreuliwch yn rhoi trefn ar bethau eich hun. Defnyddiwch eich cynghorydd yn unig i wneud y pethau nad ydych chi’n gallu gwneud eich hun ac i ddarparu cyngor arbenigol.\nErs 2013, ni ellir talu comisiwn i gynghorwyr os ydynt wedi rhoi cyngor i chi am bensiynau, buddsoddiadau neu gynnyrch incwm ymddeoliad megis blwydd-daliadau. Yn hytrach, rhaid iddynt godi ffi arnoch am y cyngor.\nFodd bynnag, os ydych chi’n cael cyngor ar forgeisi, rhyddhau ecwiti, yswiriant cyffredinol (fel teithio neu yswiriant cartref) neu yswiriant diogelwch fel yswiriant bywyd dros gyfnod, yna mae’n bosibl talu comisiwn i gynghorwyr.\nYn y pen draw, yn y naill achos rydych yn talu am gyngor. Un ai drwy dalu ffi, neu drwy brynu cynnyrch drytach sy’n rhoi comisiwn i’r cynghorydd ariannol.


Cyfle i gwrdd â phobl newydd, gwneud ffrindiau a chael hwyl! Gall unrhyw un 14 oed a throsodd wirfoddoli.\nCroeso i Ganolfan Gwirfoddoli Powys!\nCanolfan Gwirfoddoli Powys yw'r porth i wirfoddoli. Rydym yn gweithio gydag unigolion, sefydliadau gwirfoddol, grwpiau cymunedol a sefydliadau sector cyhoeddus i hyrwyddo gwaith gwirfoddol ac i gefnogi unigolion i ddod o hyd i leoliadau gwirfoddol sy'n addas i'w hanghenion.\nRydym yn dathlu a dweud diolch wrth wirfoddolwyr penigamp yn y Gwobrau Gwirfoddolwr y Flwyddyn Powys.\nUnigolyn sy’n cyflawni gweithgaredd er mwyn helpu pobl eraill (ar wahân i’ch teulu) yn ddi-dâl\n(er mae gwirfoddolwyr yn gallu hawlio costau teithio a threuliau cymeradwy eraill).\nMae gwirfoddolwyr yn gallu:\nGyrru cerbydau cynlluniau cludiant cymunedol\nRhedeg clybiau chwaraeon\nRhedeg gweithgareddau chwarae ar gyfer plant\nGwneud gwaith amgylcheddol yn yr awyr agored\nHelpu mewn siop elusennol\nNeu fod yn ymddiriedolwr sefydliad.\nMae rhestr y gweithgareddau’n ddiddiwedd. Gallwch wirfoddoli o’ch cartref yn y gymuned neu dramor.\nOs oes gennych ddiddordeb mewn gwirfoddoli ond heb fod yn sicr beth yr hoffech ei wneud, gall y daflen wybodaeth hon helpu:\nDyma tair ffordd i gael hyd i’r cyfle gwirfoddol delfrydol:\nCysylltwch â Chanolfan Gwirfoddoli Powys\nCysylltwch ag un o'n partneriaid yn eich ardal leol\nEwch i'r wefan Gwirfoddoli Cymru\n1. Canolfan Gwirfoddoli Powys\nOs oes angen unrhyw gefnogaeth ym maes gwirfoddoli CYSYLLTWCH Â NI\nDilynwch ni ar Facebook, Twitter ac Instagram am newyddion a chyfleoedd gwirfoddoli\n2. Partneriaid Cyflenwi Lleol PAVO i weld beth sydd ar gael yn lleol\nMae Biwros a chanolfannau Cymorth Gwirfoddol ar gael mewn trefi ar draws Powys - mae PAVO yn rhoi cyllid grant iddynt i hyrwyddo arfer da ac i recriwtio a lleoli gwirfoddolwyr mewn ardaloedd lleol. Gweler isod manylion cyswllt yr un agosaf atoch chi:\nBiwro Gwirfoddoli Aberhonddu\n99 The Struet\nGaeaf - ar agor: Mawrth - Gwener 10am-1pm\nHaf: ar agor Llun – Gwener 10am-1pm\nDydd Llun a Dydd Gwener: 9am - 1pm\nDydd Mawrth, Dydd Mercher and Dydd Iau: 9am - 3pm\nBiwro Gwirfoddolwyr Gogledd Maldwyn\nSwyddfa Ystâd Oldford\nAr agor: Llun – Iau 9am - 1.30pm\nGweithredu Cymunedol Machynlleth a'r Ardal\nY Canolfan Gofal, Ffordd y Bontfaen\nAr agor: Llun, Mercher a Gwener 9:30am - 2:30am ac ar ddydd Mawrth ac Iau 9:30 am - 4:30pm.\nLlandrindod a'r Ardal, Llanfair Ym Muallt a Sir Drefaldwyn\nUnit 30, Ddole Road Industrial Estate\nAr agor Llun - Iau 9am - 5pm\nGwener 9am - 4:30pm\nCymorth Cymunedol Rhaeadr Gwy a’r Ardal\nOriau Agor: Llun - Gwener 9am-5pm\nBiwro Gwirfoddolwyr Crughywel\nOriau agor: Llun - Gwener 9am - 3pm\nArdal y Drenewydd\nBiwro Gwirfoddolwyr Ystradgynlais\nOld Remploy Factory\nAr agor: Llun - Gwener 9:30am - 3:00pm\n3. Gwefan Gwirfoddoli Cymru\nCannoedd o gyfleoedd gwirfoddol ym Mhowys https://powys.volunteering-wales.net/\nYdych chi’n chwilio am gyfle gwirfoddoli hyblyg y gellir ei wneud o unrhyw le? Mae llwyth o ffyrdd i allu rhoi’ch amser trwy’r rhyngrwyd oddi cartref, neu unrhyw le arall gallwch fynd ar-lein.\nI chwilio am gyfleoedd gwirfoddol ar-lein gyda sefydliadau yng Nghymru, gallwch ddefnyddio’r opsiynau chwilio estynedig ar wefan Gwirfoddoli Cymru i chwilio am gyfleoedd a ‘Leolir Gartref’. Wrth gwrs, gall gwirfoddoli ar-lein hefyd olygu y gallwch helpu sefydliadau ar draws y byd. Os hoffech wybod mwy am gyfleoedd rhyngwladol, ewch i wefan Gwirfoddoli Ar-lein y Cenhedloedd Unedig.\nMedrwch hefyd ymuno â'r grŵp facebook Gwirfoddolwyr Ar-lein Powys i sgwrsio â gwirfoddolwyr eraill a chael gwybod am gyfleoedd.\nGwirfoddolwyr ifainc - 14 – 25 oed\nMae 4,200 o grwpiau gwirfoddol a chymunedol ym Mhowys, ac mae rhywbeth at ddant pawb, gan gynnwys y celfyddydau a drama; dawns a cherddoriaeth; iechyd a gofal cymdeithasol; siopau elusennol; chwaraeon amatur, yr amgylchedd a chadwraeth.\nHwyrach eich bod chi eisoes yn gwirfoddoli, er enghraifft, trwy godi arian ar gyfer Ffermwyr Ifainc, Plant mewn Angen neu Comic Relief; fel arweinydd ieuenctid gyda’r Sgowtiaid, y Geidiau neu’r Cadéts; neu drwy hyfforddi plant iau.\nMae llwyth o syniadau a lleoliadau gwirfoddol ar nifer o wefannau:\nGwirfoddoli Cymru - mae cannoedd o gyfleoedd ym Mhowys. Defnyddiwch eich cod post i ddysgu mwy. Hefyd gellir chwilio am gyfleoedd ar gyfer oedrannau penodol: powys.volunteering-wales.net\nCysylltwch â’ch canolfan gwirfoddoli lleol neu gellir cofrestru ar-lein trwy


Clwb Menter Sir y Fflint\nYn ddiweddar, fe gynhaliodd Clwb Menter Sir y Fflint ei gyfarfod olaf cyn seibiant dros yr haf.\nMae'r clwb wedi helpu dros 100 o bobl leol i sefydlu eu hunain ym myd busnes ers iddo gychwyn bum mlynedd yn ôl. Mae'r grÅµp, sy'n cael ei reoli gan Cymunedau yn Gyntaf, yn cynghori pobl ar gyrsiau a grantiau a allai fod o fudd i'w busnes, yn ogystal â darparu mentor perthnasol i'w helpu i ddatblygu eu busnes neu syniad.\nMae aelodau'r clwb yn amrywio ac yn newid o hyd. Yn y cyfarfod diweddaraf, roedd deg o entrepreneuriaid ar gychwyn eu taith ym myd busnes, a phob un ar gam gwahanol, gyda chyfuniad diddorol o syniadau busnes gwreiddiol.\nPhilipa Birch yw'r â€˜Tutu Tailor' sy'n creu twtws unigryw a hardd a gwisgoedd dawnsio eraill i stiwdios dawns a chleientiaid unigol. Mae hi wedi bod yn masnachu ers mis Rhagfyr 2016.\nCorinne Farinha yw cyfarwyddwr â€˜Elite Equestrian Events' â€“ cwmni deinamig sy'n cynnig gwasanaeth rheoli digwyddiadau wedi'i deilwra ar gyfer arddangosfeydd, paredau, sioeau, clinigau, digwyddiadau corfforaethol a phriodasau. Mae hi wedi bod wrthi ers mis Hydref 2015 ac mae ar hyn o bryd yn hyfforddi i fod yn hyfforddwr pilates marchogaeth, sy'n helpu rhai sy'n marchogaeth ceffylau i wella eu cryfder a'u cydbwysedd.\nMae Ralph Carr sydd wedi bod yn berchen ar Blue Box Enterprises ers pedair blynedd. Gwasanaeth ymgynghori gwyddonol yw hwn, sy'n cynnig atebion cost-effeithiol i faterion technegol a chynhyrchu. Yn ddiweddar, fe gynhyrchodd fêl synthetig o'r enw "SyntHoney", sydd â holl nodweddion mêl go iawn ac sy'n addas ar gyfer pobl fegan.\nMae Sylvain Jacquin wedi bod yn gweithio gyda Ralph am ddwy flynedd ac mae ar hyn o bryd yn gweithio ar ddatblygu a hyrwyddo gwin ipocras, wedi'i anelu at y marchnadoedd Nadolig a digwyddiadau ail-greu canoloesol.\nMae Joanne Powell ar ddechrau ei thaith i ddatblygu ei busnes, â€˜Costumes for Children', sy'n creu gwisgoedd a phropiau. Bydd Joanne yn gweithio gyda phlant a'r gymuned ehangach i ddod â straeon yn fyw.\nNicola Owen ydi perchennog â€˜Totem Wings'. Mae hi'n hyrwyddwr iechyd, yn dylinwr proffesiynol, yn iachÃ¤wr Reiki ac yn adweithegydd ac mae'n barod i ail-lansio ei busnes ym mis Medi ar ôl seibiant byr.\nLansiodd Caroline Lamont ei busnes, â€˜Tips on Nails', yr wythnos yma. Mae Caroline yn dechnegydd ewinedd symudol ac mae hefyd wedi'i hyfforddi i ailadeiladu ewinedd traed ac mae'n cynnig y gwasanaeth hwn hefyd.\nSymudodd Carol Britnell i Ogledd Cymru o Dover fis Medi ac, ers hynny, mae wedi troi ei chariad at wenyn yn fusnes, a lansiodd yn swyddogol ar 3 Gorffennaf eleni. Mae'n cynnig cynnyrch sy'n gysylltiedig â gwenyn gan gynnwys mêl, llieiniau cwyr, polis a bydd yn fuan yn cynnig eli ac ymweliadau â'r cychod gwenyn er mwyn i bobl weld sut maent yn gweithio. Dywedodd Carol: "Mae'r clwb wedi fy nghefnogi a'm hannog gymaint; mae wir wedi bod yn wych. Mae'r aelodau eraill yn rhannu syniadau ac yn cynnig adborth adeiladol mewn amgylchedd saff. Mae hefyd wedi bod yn gyfle i mi greu ffrindiau, gan fy mod wedi symud i'r ardal yn ddiweddar."\nYn olaf, mae stori o lwyddiant ysgubol Barry Evans, perchennog â€˜Evo Lift Safety Products'. Mae Barry wedi creu pum dyfais codi i'w defnyddio yn y diwydiant adeiladu ac mae ganddo batent ar bob un ohonynt. Ar ôl ambell flwyddyn anodd ar ddechrau'r dirwasgiad, fe ddechreuodd pethau wella o ddifri' yn 2013 ac mae'r busnes bellach yn mynd o nerth i nerth.\nRoedd Sandra Donaghue o Mingle for Business hefyd yn y cyfarfod. Dros y misoedd diwethaf, mae'r clwb wedi bod yn darparu gweithdai Llwybr i Fusnes gyda Sandra. Mae Mingle for Business yn rwydwaith o weithwyr proffesiynol ac entrepreneuriaid sy'n darparu cymorth busnes a chysylltiadau rhwydweithio effeithiol i rai ym myd busnes ar bob lefel, sy'n cyfarfod yn rheolaidd ledled Gogledd Cymru a Chaer.\nCyflwynwyd tystysgrifau i nifer o'r rhai a oedd yno hefyd, am y gweithdai roedden nhw wedi bod ynddynt yn Delyn Safety yn yr Wyddgrug, gan gynnwys cymorth cyntaf, diogelwch tân, ymwybyddiaeth o asesiadau risg, codi a chario a chyfarpar diogelu personol.\n"Fe fyddwn i'n annog unrhyw un sy'n cychwyn arni ym myd busnes â€“ neu sy'n meddwl gwneud hynny â€“ i ymuno â Chlwb Menter Sir y Fflint. Mae gweithdai rhagorol i'w cael am ddim yn ogystal â chyfleoedd gwych i farchnata eich busnes. Mae'n le gwych i gael help i ddatblygu syniadau busnes newydd â€“ mi ydw i'n dal i gael fy syfrdanu gan y syniadau busnes anhygoel ac amrywiol sydd gan bobl â€“ ysbrydoliaeth go iawn!'\nGallwch ddod i'r clwb am ddim ac mae'n cyfarfod pob pythefnos. Cynhelir y cyfarfodydd bob yn ail ddydd Gwener o 10.30am tan 12.30pm. Bydd y cyfarfod nesaf ar 1 Medi yn y Regus Business Lounge ym Mharc Brychdyn. I gael rhagor o wybodaeth, cysylltwch â Cymunedau yn Gyntaf ar 01244 846090 neu anfonwch e-bost at beverly.moseley@flintshire.gov.uk


Gwasanaethau | Acapela\nMae Acapela yn cynnig amrywiaeth o wasanethau gan gynnwys recordio, cynhyrchu a chyfansoddi, gyda phrofiad o weithio gyda llu o glientiaid\nRhestr o Glientiaid\nUnrhyw Genre neu Arddull\nMae ein acwstig naturiol yn helpu sain eich llais ac offeryn, ynghyd â rhoi lle i'ch cerddoriaeth anadlu. Mae'r stiwdio wedi lleoli mewn capel 200 mlwydd oed, gyda'r llawr pren gwreiddiol a nenfwd uchel er mwyn creu sain unigryw.\nFfilm, Teledu a Phersonol\nMae ein 'ystafell farw' yn berffaith ar gyfer gwaith trosleisio. Mae'r maint yn cynnig digon o le mewn awyrgylch cyfforddus, gan roi'r hyblygrwydd i recordio unrhywbeth o droslais unigol i sioe radio gyda nifer o westeion. Rydym wedi recordio troslais ar gyfer teledu, gwaith animeiddio a fideo corfforaethol.\nMewn Recordio Sain\nOs na allwch ddod atom ni, dewn ni atoch chi! Mae gennym yr offer a'r profiad i grisialu eich perfformiad ble bynnag. Ymysg y clientiaid blaenorol yw'r pianydd Benjamin Grosvenor, Côr Meibion Cymry Llundain, ensemble Cimmarron o Golumbia a Chôr Merched Ysgol y Gadeirlan Wells.\nGellid defnyddio ein cyfleusterau ar gyfer cymysgu yn ogystal â recordio, rydym yn gallu cynnig peiriannydd sain neu allwch llogi'r stiwdio heb beiriannydd. Mae gennym brofiad mewn ôl-gynhyrchu llun a sain, yn dilyn cynhyrchu nifer o gyfresi teledu yn fewnol.\nAr Gyfer Hysbysebion a Theledu\nMae cerddoriaeth ar gyfer hysbysebion yn gallu costio'n ddrud, a cherddoriaeth llyfrgell yn cynnig dewis dienaid. Cysylltwch â ni i drafod cyfansoddiad arbennig neu ar gyfer eich brandio sain.\nPeidiwch oedi i gysylltu ag Acapela os ydych yn cyfansoddi caneuon gyda syniad bras am drac. Mae gennym fasddata o gerddorion sydd ar gael i berfformio gyda chi a newid eich syniad yn realaeth i'w rhyddhau.\nRydym wedi gweithio gyda'r cwmniau canlynol\nRydym wedi gweithio gyda'r artistiaid canlynol


Adolygiad Theatr: Pan Oedd Y Byd yn Fach (Theatr Genedlaethol Cymru) | Lowri Haf Cooke\n← Y Dinesydd – Colofn Fwytai Merch y Ddinas – Blas o Bortiwgal\nAdolygiad Teledu: Parch – Pennod 1 (S4C) →\nAdolygiad Theatr: Pan Oedd Y Byd yn Fach (Theatr Genedlaethol Cymru)\nCofnodwyd ar Mai 18, 2015\tgan lowrihafcooke\nAdolygais y cynhyrchiad Pan Oedd y Byd yn Fach ar raglen Dewi Llwyd ar Fore Sul ar BBC Radio Cymru ar yr 17ain o Fai, 2015. Cliciwch yma i wrando eto.\nRhaid cyfaddef, wrth i mi baratoi i weld Pan Oedd y Byd yn Fach yng Nghastell Nedd, i mi brofi bach o Déjà vu; onid oedd y llynedd yn llawn ymatebion celfyddydol, i nodi 30 mlynedd ers dechrau Streic y Glôwyr yng Nghymru? O’r nofel Talcen Caled gan Alun Gibbard a’r cynhyrchiad ffilm llwyddiannus Pride, i ddrama gignoeth Siôn Eirian, Garw (Theatr Bara Caws), a’r Streic a Fi ar S4C; oedd posib i gynhyrchiad newydd y Theatr Gen gynnig rhywbeth newydd i gynulleidfaeodd?\nDwi’n falch i ddweud, fod ail-hanner y ddrama yn cynnig yr hyn dwi wedi dymuno’i weld ers tro gan y Theatr Genedlaethol; ymateb i brofiad dynion yn y Gymru sydd ohoni. Mae’r ddrama, gan Siân Summers, yn canolbwyntio ar bum ffrind o Gwm Nedd, llanciau ifanc yn eu harddegau hwyr, oedd yn fechgyn i löwyr adeg Streic 1984-1985.\nDdim cweit yn ddigon hen i fynd dan ddaear eu hunain, maent yn ysu i fynegi eu hanfodlonrwydd. Mae egni nerfus eu siarad gwâg yn cyfleu eu rhwystredigaeth i’r dim. Mae nhw’n cwrdd ar y waun – eu maes chwarae fel plant – un prynhawn ym mis Rhagfyr ’84; y cynllun yw ymuno â’r protestio ffyrnig ar y llinell biced. Pensaer y cynllun yw’r Kevin (Gareth Pierce) penboeth, sy’n fab i’r cynrhychiolydd undeb lleol – ond mae’n gandryll ei weld ei gefnder Garyn (Siôn Ifan), mab i ‘sgab’, yn ymuno â nhw.\nTyfu wna’r tensiwn rhwng y ddau berthynas ar hyd hanner cyntaf y ddrama, a rhaid i’w tri ffrind – Dyfed, Alun a Billy – gadw’r heddwch, neu ddewis ochr. Arweinir at grescendo treisgar tua diwedd yr act gyntaf – digwyddiad sy’n taenu cysgod maith dros fywydau’r pump llanc.\nAr ddechrau’r ail-hanner, clywn am farwolaeth un ononynt, ddeng mlynedd ar hugain yn ddiweddarach, ar achlysur aduniad i’r pedwar sydd ar ôl. Wedi hynny, archwilir etifeddiaeth y streic ar fywydau’r pump – a hanes torcalonnus y cwm.\nBraf yw gweld y Theatr Gen yn llwyfannu drama am ddynion mewn cymdeithas gyfoes, sy’n cynnig gwaith gwych gan griw o actorion disglair. Gallwn ganmol y pump, ond mae Ceri Murphy (Dyled Eileen) yn wefreiddiol fel y ffigur trasicomig Dyfed, y chwyldroadwr pragmataidd sy’n gweld y darlun mawr o bell.\nDau actor teledu amlwg – Gareth Pierce (Cara Fi, Y Gwyll, Caerdydd) a Siôn Ifan (Y Streic a Fi, Tir, Cara Fi, Lan a Lawr) – sy’n chwarae’r ddau gefnder, a’r ddau yn denu cydymdeimlad mawr mewn dau act gwahanol i’w gilydd ; Garyn fel mab y ‘sgab’ tra’n ddyn ifanc, a Kevin, flynyddoedd yn ddiweddarach.\nMae cymeriad Billy (Berwyn Pearce) yn gredadwy iawn – bachan ‘twp fel slej’ yn yr ysgol, a fu’n benderfynol o aros yn y cwm. Yn weithiwr cydwybodol, yn ffrind da a thad balch, ond yn ŵr amherffaith i’w wraig – ai hwn yw symbol y ddrama o’r Cymro cyffredin cyfoes?\nFel Berwyn Pearce, mae Dyfed Cynan yn bresenoldeb cynnes ar lwyfan; y mae yntau’n cynrhychioli’r dosbarth canol newydd fel y ‘bleeding heart liberal’ Alun. Yn ddarlithydd yn y Drindod ac yn byw y ‘cliché Cwmrâg; How Green Was My Volvo…’ (chwedl Dyfed) yn Sir Gâr, â thocyn tymor i weld y Sgarlets – ac nid y Gweilch – pan nad yw’n gaeth i’w ffôn clyfar.\nBu bywyd iddynt oll yn lletchwith ar adegau – ac yn anos fyth i ambell un – ers y noson dngedfennol honno ddeng mlynedd ar hugain yn ôl. Ac yn hytrach na chadw cysylltiad â’i gilydd , fe’u hadunwyd trwy gyfrwng ‘people you might know’ ar facebook.\nY llynedd, cynigodd Rhys Parry Jones ac Eiry Thomas berfformiadau ysgytwol fel cyn-lowr a’i wraig yn nrama Garw, a eglurodd mai merched a fuddiodd fwyaf o’r sgil-effeithiau’r streic. Yma, mae merched yn bresenoldebau anweledig, yn ddioddefwyr ar gyrion eu bywydau, ag eithrio ‘Hi’, y cyn-Brif Weinidog Margaret Thatcher, a fu’n gyfrifol am drechu’r undebau a chau’r pyllau glo i lawr. Mae hi’n dal i’w corddi, er ei bod hi bellach yn ei bedd; hi o hyd yw briw agored y Cwm. Hi hefyd sy’n gyfrifol am yr islif o fysoginistiaeth sy’n dal i ‘gwrso’ trwy wythiennau ambell un.\nEr nad yw’n sgript mor gyhyrog a Garw gan Sion Eirian, mae drama Siân Summers yn un onest a theimladwy, ac mae’r dafodiaith leol yn tasgu oddi ar y llwyfan. Ceir cyfarwyddo crefftus gan Aled Pedrick, sy’n fab i gyn-löwr o Gwm Tawe, a brofodd effaith y streic ar ei deulu a’i gymuned. Mae yntau’n sicrhau nad oes eiliad o lonyddwch yn perthyn i act gyntaf lawn tensiwn, mewn cymhariaeth ag ail hanner tipyn tawelach, i adlewyrchu dieithrwch y pum ‘py’tner’.\nDwi’n cofio siarad ag actor amlwg ar gyfer cyfweliad dro yn ôl, oedd yn gwaredu diflaniad yr ‘Arwr Cymraeg’ o’r llwyfan. Ymddengys ers tro mai oes y ferch yw hi – yn arbennig ar lwyfan y Theatr Genedlaethol – ac, os rhywbeth, yn gyfnod y gwrth-arwr ‘amwys’. Does ond rhaid ystyried Don Draper yn finale Mad Men yr wythnos hon, i weld fod hynny yr un mor wir ym myd teledu, a thu hwnt.\nDyma grisialu holl bwrpas y prosiect, yn ôl yr awdures Sian Summers, sy’n diffinio ail hanner yr Ugeinfed Ganrif, fel cyfnod o ‘ddirywiad yn urddas y dyn dosbarth gweithiol’.\nDwi’n mawr obeithio y bydd y ddrama rymus hon – sydd hefyd yn ddoniol iawn mewn mannau – yn sbardun i gynyrchiadau eraill am y profiad gwrywaidd Cymreig. Ar yr un pryd hefyd, byddai gweld cymeriad fenywaidd gyfoes ar lwyfan y Theatr Gen yn hynod braf.\nCliciwch yma am ragor o wybodaeth ynglyn â chynhyrchiad Pan Oedd y Byd yn Fach; mae’r daith yn parhau ledled Cymru i ganolfannau Theatr Sherman Cymru, Caerdydd (Mai 19-21ain); Theatr Lyric, Caerfyrddin (Mehefin 2-3ydd); Canolfan Taliesin, Abertawe (Mehefin 5-6ed); Theatr Mwldan, Aberteifi (Mehefin 8-9ed); Y Stiwt, Rhosllannerchrugog (Mehefin 12ed); Theatr Harlech (Mehefin 16-17eg); Galeri Caernarfon (Mehefin 20fed).\n2 Ymateb i Adolygiad Theatr: Pan Oedd Y Byd yn Fach (Theatr Genedlaethol Cymru)\nHysbysiad: Adolygiad Theatr: La Primera Cena (Theatr Genedlaethol Cymru) | Lowri Haf Cooke\nHysbysiad: Adolygiad Theatr: The Good Earth (Motherlode Theatre) | Lowri Haf Cooke


Tryweryn Oes Fictoria - BBC Cymru Fyw\nTryweryn Oes Fictoria\nYr olygfa o Lyn Efyrnwy rydyn ni'n gyfarwydd â hi erbyn heddiw\nDafliad carreg o faes yr Eisteddfod eleni mae Llyn Efyrnwy. Er bod yna olygfeydd bendigedig i'w gweld mae 'na hanes dadleuol tu ôl i greu'r gronfa ddŵr.\nAngen dŵr ar Lerpwl\nCafodd y llyn ei greu oherwydd bod pobl Lerpwl angen cyflenwad cyson o ddŵr wrth i'r ddinas dyfu'n gyflym ddiwedd yr 19eg ganrif.\nGan bod 'na ddŵr glân croyw i'w gael yn y canolbarth, ar 14 Gorffennaf 1881, gosododd Iarll Powys y garreg gyntaf yn yr argae fyddai'n boddi Cwm Efyrnwy.\nRoedd dewis yr Iarll yn un naturiol gan mai ef oedd perchennog y rhan fwyaf o'r tir fyddai'n cael ei foddi, gan gynnwys darnau helaeth o bentref Llanwddyn, lleoliad y gronfa ddŵr newydd fyddai'n llyncu 1200 erw o dir.\nFfynhonnell y llun, Cynefin\nGallwch weld y pentref ar hen fap degwm o'r 1840au yng nghanol y llun. Mae'r map modern sydd drosto'n dangos lle mae'r dŵr heddiw (Trwy garedigrwydd Prosiect Cynefin, Llyfrgell Genedlaethol Cymru)\nAr y pryd, roedd gan bentref Llanwddyn eglwys, swyddfa bost, melin, dau gapel, tair tafarn, 37 o dai a 10 o ffermydd.\nDoes neb yn sicr faint o wrthwynebiad oedd yna i'r datblygiad ymhlith y bobl leol, ond o'r cychwyn, datgelodd Corfforaeth Lerpwl gynlluniau i godi pentref newydd islaw'r cwm.\nErbyn i'r gronfa ddŵr gael ei llenwi yn 1892, roedd y rhan fwyaf o'r trigolion wedi symud i'r pentref newydd heb lawer o ffws. Efallai bod rhai yn edrych ymlaen at gael cartrefi newydd sbon yn hytrach na gorfod erfyn ar ambell i berchennog i wella a thrwsio'r tai roedden nhw eisoes yn bwy ynddyn nhw.\nFfynhonnell y llun, Archifdy Powys Archives\nPentref Llanwddyn, gyda thafarn y Powis Arms a hen Eglwys St Johns yn y pellter (Llun: Archifdy Powys)\nLlanwddyn a Capel Celyn\nYn 2005 awgrymodd yr hanesydd, Dr Owen Roberts o Brifysgol Aberystwyth bod llawer llai o ffws wedi ei wneud o foddi Llanwddyn na boddi pentref Capel Celyn bron i 80 mlynedd yn ddiweddarach oherwydd bod gwleidyddiaeth y ddau gyfnod mor wahanol.\nDoedd y mudiad cenedlaethol ddim wedi ei sefydlu a doedd gan nifer fawr o bobl tu hwnt i'r ardaloedd diwydiannol ddim profiad o drefnu ymgyrchoedd yn erbyn llywodraeth y dydd. Dywedodd y Dr Roberts:\n"Symudwyd llawer mwy o bobl oddi yno nag yn achos Capel Celyn, felly fe allech chi ddadlau fod Capel Celyn wedi cael gormod o sylw."\nLlanwddyn cyn sefydlu cronfa ddŵr Llyn Efyrnwy (Llun: Archifdy Powys)\nFel yng Nghapel Celyn, cafodd adeiladau eu chwalu. Cafodd y meirw eu datgladdu a'u rhoi i orffwys ym mynwent yr eglwys yn y pentref newydd.\nErbyn hyn, yr unig le mae'n bosib gweld unrhyw olion o'r pentref gwreiddiol yw mewn hen luniau ac ar hen fapiau.\nDoedd dim caneuon protest, doedd dim gorymdeithiau.\nMi ysgrifennodd Huw Jones y gan 'Dŵr' am foddi boddi Capel Celyn. Mae ei geiriau yr un mor addas i'r hyn ddigwyddodd yn Llanwddyn:\n"Dyma lle llofruddiwyd enaid bro.


• Cymorth Rhodd\n• Ffurflen Cyfrif Banc\nAMSER I BALU - AC I ARDDIO YN GYMRAEG\ngan Melfyn R. Williams\nY FLWYDDYN fawr ym myd argraffu yng Nghymru, hob amheuaeth, yw 1546. Dyma'r flwyddyn yr argraffwyd y llyfr cyntaf yn yr iaith Cymraeg, sef Yn y Lhyvyr Hwnn, a briodolir i Syr John Prys. Llyfr crefyddol yw'n bennaf, ond mae rhan helaeth ohono, hefyd, yn cynnwys cyfarwyddiadau misol at gadw gardd mewn trefn. Ym mis Ionawr ceir:\n"Pal dy ardd (sic) a theila hi a thom, symyd dy wenyn.\nDinoetha wreideu (sic) dy goed ffrwyth,\nyn enwedig o'r rhai y bo hen ac heb dwyn (sic) ffrwyth."\nOnd bu'n rhaid aros hyd 1812 am y llyfr cyntaf a ymdrinia'n gyfan gwbl �'r grefft o drin gardd. Fe'i hargraffwyd gan loan Painter, Wrecsam, dros O. Griffiths, o dan y teitl Garddwriaeth Ymarferol ac mae'n cynnwys 96 o dudalennau. Casgliad ydyw o lyfrau garddio Saesneg mwyaf poblogaidd y cyfnod. Yn ei ragair mae'r awdur yn esbonio pam yr aeth ati i'w ysgrifennu:\n"Garddwr oedd y Dyn cyntaf Adda; ei unig orchwyl daearol yn ei gyflwr o ddiniweidrwydd,\ny crybwyllir am dano, ydoedd, llafurio a chadw'r Ardd yn Eden ... Ymborth dyn cyn pechu,\nydoedd llysiau a ffrwythau prenau'r Ardd - ymborth yr anifeiliaid, yr ehediaid a'r ymlusgiaid,\n�'r llyfr ymlaen i roi cyfarwyddiadau ynglŷn � sut i gychwyn gardd tyddyn mewn gwahanol safleoedd daearyddol, gerwin. Wedyn trafodir y misoedd yn eu tro a'r gorchwylion angenrheidiol a manwl sydd ynghlwm wrth bob mis. Mae'r awdur yn pwysleisio y modd gorau i wrteithio a phlannu gwahanol lysiau a choed.\nDiddorol yw ei ddull o'n hannog i dyfu coed naturiol fel y dderwen, yr onnen, y ffawydden, y gastanwydden ac ati gan y "cyfoethoga hyn ein gwlad, ac a fyddai yn foddion i atal gerwindeb a llymder gwyntoedd oerion."\nYm 1819 ymddangosodd Hyfforddiadau i�r Garddwr a gyhoeddwyd gan R. Richards, Dolgellau gyda 32 o dudalennau.\nYSGRIFENNODD John Owen, Efail Bach gar Pwllheli ei lyfr o'r enw Un tro Trwy Ardd y Gegin ym 1830, ac ymddangosodd ail argraffiad ohono ym 1850 gan L.E. Jones, Caernarfon. Yn ei lyfr o drigain tudalen mae John Owen, garddwr, fel y geilw ei hun, yn s�n am flychau gwydr i dyfu llysiau yn gynnar, ac yn rhoi cyfarwyddiadau at sut i'w llunio.\nCeir cyfeiriadau at y gwahanol berlysiau fel teim, balm, lafant, tansi, saets a ddefnyddir yn y gegin gan wraig y tŷ. Ar ddiwedd y llyfr ceir atebion i gwestiynau cyffredin ynglŷn � sut i ladd trychfilod a malwod, a'r anifeiliaid hynny sy'n poenydio llysiau gardd.\nCyhoeddwyd ail argraffiad yn y Bala o lyfr J. Jackson Ar Wrteithiau gan Saunderson yn cynnwys 48 o dudalennau. Mae'n amlwg oddi wrth y llyfr hwn bod gwrteithio, o'r diwedd, yn cael ei dderbyn fel rhan annatod o arddwriaeth dda.\nYm 1846 cyhoeddodd Peter Evans, Caernarfon lyfryn o 32 tudalen a ysgrifennwyd gan A. Trimmins den y teitl Triniaeth Pytatws. Gall hwn o bosibl, fod yn fwy buddiol i'r amaethwr gan ei fod ef yn plannu tatws o�r raddfa ehangach na garddwr cyffredin. Eto ymdriniwyd �'r un pwnc yn Traethawd ar Wrteithiad Pytatws ym mhamffledyn 18 tudalen Thomas Brockland a gyhoeddwyd yn Swyddfa Seren Cymru Caerfyrddin gan William Evans ym 1859.\nCYHOEDDWYD Sylwadau ar Arddwriaeth, James Main, yn Llanelli gan Broom a Ravenscroft o argraffiad Y Gymdeithas Amaethyddol Frenhinol ym 1849. Yn y pamffledyn 23 tudalen fe geisir esbonio rhagoriaethau agosrwydd gardd at dŷ gweithiwr a�r budd y gall dynnu ohoni;\n"Mae cynnyrch gardd fechan, os trinnir hi yn dda, nid yn unig yn ychwanegu\nyn fawr at gysur teuluaidd y gweithiwr, ond y mae hefyd, mewn gwirionedd,\nyn foddion i wellhau ei gymeriad moesol, trwy roddi gwaith iddo yn yr oriau\nfyddo ganddo at ei law ei hun, a gorchwylion difyrrus ac enillfawr ar ddarn o\ndir y gall ymfalch�o ynddo a'i alw yn eiddo iddo ei hun."\nCeir awgrymiadau yn y dalen ar rychu, a'r dyfnder yn dibynnu ar natur ac ansawdd y tir. Trafodir hefyd, wahanol fathau o bridd, a sut i�w gwella, ac argymhellir cael pwll yn ymyl y tŷ i "dderbyn golchion, ysgubion &c., i'w paratoi i fod yn achles".\nRhoddir cyfarwyddiadau manwl at dyfu gwahanol lysiau ynghyd a'r adeg iawn o'r flwyddyn i�w plannu. Pwys�leisia, fodd bynnag, bwysigrwydd gwrteithio. Ceir un cyfarwyddyd hynod o werthfawr sydd o fudd inni heddiw, hyd yn oed;\n"Trefn ddrwg iawn ar les tir yw hau yr un fath hadau ynddo am flynyddau ar �l ei gilydd,\ngan hynny, fe ddylid newid y cnydau bob blwyddyn."\nCyflwynir math o amserlen yn y llyfryn i sicrhau llysiau drwy gydol y flwyddyn, a cheir cynllun mewn ffurf tabl i ddangos rhaniadau'r ardd, a faint y dylid ei adael rhwng yr hadau a'r coed ffrwythau, wrth eu plannu.\nYN �L J.E. Jones yn ei ragair i'w Llyfr Garddio (1969) gwelir mai 1860 oedd dyddiad cyhoeddi Y Garddwr Cymreig a chafodd ei ail gyhoeddi gan H. Humphreys, Caernarfon yn ystod wythdegau'r ganrif, hefyd. Ond gan fod yr awdur R.M. Williamson (Bardd Du M�n) wedi marw yn 1852 ac yntau wedi ysgrifennu cyflwyniad i'w gyfrol, y tebyg yw mai ar gychwyn y 50au y cyhoeddwyd y llyfr gwreiddiol.\nCydnabu�r awdur ei fod wedi casglu'r deunydd allan o weithiau awduron Saesneg fel Abercrombie, Price, Glenny ac ati. Dyma a ddywed Bardd Du M�n yn ei sylwadau arweiniol;\n"Mae yr ardd (os dan ddiwylliad ac mewn trefn dda,)\nyn un o brydferthion pennaf anion. Yn hon gwelir\n'Gwyrth Duw mewn rhagor�waith dail;\nyng nghyda gogoniant mawreddau amryfaith\n'Gwreiddiau a brigau'r addail.' "\nFe rydd yr awdur gefndir llysieuol a dosbarthiad y gwahanol lysiau ac � drwy'r misoedd gan roi cyfarwyddiad�au eglur ar y gwahanol lysiau y dylid eu plannu, a sut i baratoi�r tir ar eu cyfer. Trafodir hefyd yr ardd ffrwyth�au a'r ardd flodau, ac ar derfyn y llyfr rhestrir termau Cymraeg a Saesnag a ddefnyddir mewn garddwriaeth. Dyma gyfrol werthfawr o 108 o dudalennau.\nYn ei gyfrol Garddwr i'r Amaethwr a'r Bwthynwr / The Farm and Cottage Gardener a argraffwyd yng Nghaernarfon gan J.W. Rees ym 1860, mae'r awdur, Charles Ewing, yn ysgrifennu gair yn Saesneg ar y cychwyn ar gyfer y Season hynny a danysgrifiodd tuag at ei gyfrol. Fe gynnwys y llyfr gan tudalen a cheir ychwanegiadau ar ddiwedd y llyfr ar sut i addurno bwthyn, gwneud cyffeithiau (jam ac ati) a chadw bwyd rhag mynd yn ddrwg.\nLlyfryn tra diddorol yw Garddwriaeth y Bwthyn gan John Davies, Ystalyfera. Cyhoeddwyd ac argraffwyd yn ystod chwarter olaf y ganrif ddiwethaf gan Griffith Davies, Stamp Office, Ystalyfera. Mewn hysbyseb yng nghefn y llyfr ymddengys bod Griffith Davies yr argraffwr yn gwerthu hadau o bob math ers blynyddoedd.\nMae cynnwys y gyfrol yn eithaf cyflawn, gyda'r awdur yn rhoi sylw manwl i enwau Cymraeg y gwahanol lysiau a'r perlysiau, er enghraifft ceir helogan am celery, cyrnogyn am rampiom, gruw am thyme, cedw am mustard, ac yn y blaen.\nLLYFR NAD oes iddo ddyddiad yw Y Llyfr Bach Newydd ar Arddwriaeth gan A.J. Williams. Oddi wrth ei ddiwyg gellir amcanu ei fod wadi cael ei gyhoeddi tua diwedd y ganrif. Argraff�wŷd y llyfr yn Llangefni gan W.O. Jones. Y peth sy'n arbennig ynglŷn �'r gyfrol hon yw ei bod yn frith o luniau yr amryfal lysiau. Ond yn anffodus nid yw 'r awdur wedi gwneud unrhyw ymdrech i roi enwau Cymraeg ar y llysiau y mae yn eu trafod.\nYm 1927, oherwydd diffyg gwerslyfrau ar arddwriaeth ar gyfer plant ysgol fe gyhoeddodd D.S. Williams Gardd y Plant (Llyfr garddio i blant ysgol) gyda'r darluniau wedi'u gwneud gan Enid Williams. 'Roedd D.J. Williams yn athro ar y pryd yn Llandderfel a chyhoeddodd nifer helaeth o lyfrau addas i blant ysgol, megis Cyfres Chwedl a Ch�n a Llyfrau Ysgrifennu Cymraeg. Ond yn ei lyfr garddio, mae'n trafod yn syml a diddorol y gwahanol gelfi y dylid eu defnyddio i drin gardd, cylchdro'r cnydau, yr hadau a'r llysiau. Cyhoeddwyd y gyfrol yn Llundain gan Foyle ac mae iddo 73 o dudalennau.\nBu Tom Jones Llanrug yn llwyddiant eithriadol fel darlledydd ar arddio i'r BBC. Bu ef farw ym 1944 and yn hynod ffodus i ni mae rhai o'i sgyrsiau wedi'u casglu gan J.O. Williams mewn cyfrol yn dwyn yr enw Yn yr Ardd a gyhoeddwyd ym 1947 gan Wasg y Brython.\nCrybwyllwyd Llyfr Garddio J.E. Jones eisoes a gyhoeddwyd gan Christopher Davies ym 1969. Hwn yn ddiamau yw'r Ilyfr mwyaf cynhwysfawr ar arddio yn yr iaith Gymraeg ac mae'n cynnwys 184 o dudalennau a 37 o ffotograffau. Amcan y gyfrol yma yn �l yr awdur yw;\n"cynhwysais ymron bob agwedd ar arddio; er mwyn crynhoi,\nyr oedd Adrannau a Thablau yn gryn gymorth;\na dylent fod yn gymorth i'r darllenydd."\nNi allaf honni fod y rhestr yma'n gyflawn a mawr obeithiaf y gall y darllenydd lenwi'r bylchau a gadael imi wybod drwy'r cyfnodolyn yma.


BBC - Blog Hywel Gwynfryn - : Llythyr am Gwm Rhymni\n| Nesaf » Llythyr am Gwm Rhymni\nCategorïau:\tBlog Hywel, Eisteddfod Genedlaethol, Lluniau\tHywel Gwynfryn | 14:32, Dydd Iau, 5 Awst 2010\nYda' chi'n cofio'r hen amser flynyddoedd maith yn ôl, pan oedd Daniel Owen yn hogyn a Kate Roberts yn dringo'r mynydd efo'i ffrindia bach i chwarae yn yr haul a chael te yn y grug? Os ydach chi yna mi ydach chi hefyd yn cofio'r hen arferiad o 'sgwennu eich hanes ar ddarn o bapur, ei roi o mewn amlen, a'i stwffio fo i mewn i dwll yn y wal. Ymhen amser fe fyddai'r darn paur hwnnw yn cyrraedd pen ei daith, a'r derbynydd yn gallu mwynhau ei gynnwys. Os cofia i'n iawn 'llythyr' oedd yr enw ar y darn papur hwnnw. Beth bynnag 'does na neb yn anfon 'llythyrau' (sef mwy nag un 'llythyr') at eu gilydd, ac o'r herwydd mae nhw wedi mynd yn drysorau prin iawn. Dyna pam yr oeddwn i wedi cyffroi y diwrnod o'r blaen ar ôl derbyn llythyr ar bapur gwyn, mewn ysgrifen du, taclus. Cynthia Dodd ydi'r llythyrwr, ac mae hi'n byw ym Mhontardawe.Ond fe'i magwyd hi yn Rhymni, un o drefi Blaenau Cymoedd, ac 'roedd hi'n teimlo y dylai rhaglen a ddarlledwyd ar Radio Cymru yn ddiweddar, lle 'roeddwn i'n crwydro bro'r Eisteddfod, fod wedi rhoi mwy o sylw i Gwm Rhymni. Pam? Wel mae llythyr Cynthia yn esbonio. Dim sôn am Thomas Jones, un o wyr enog Rhymni, ac-Ysgrifenydd y Cabinet pan oedd Lloyd George yn weinidog. A dyna i chi Y Parchedig Rhys Bowen. Mae'r brif wobr i'r partion llefaru yn yr Eisteddfod Genedlaethol wedi ei henwi ar ei ol-ymladdwr diflino dros yr iaith, ac addysg Gymraeg. Nac anghofiwn Ysgol y Lawnt, ar safle hen gartre un o'r meistri haearn Syr Benjamin Hall, gŵr Arglwyddes Llanofer a'r dyn yr enwyd y Big Ben ar ei ôl. Am ei fod o'n 'big boy' yn ôl yr hanes - hynny ydi yn dal iawn. Dyma i chi ffaith ddiddorol yn llythyr Cynthia yn gysylltiedig ac Eistedddod Glyn Ebwy 1958 - merch o'r Rhymni oedd yn cyflwyno'r aberthged ar ran Mamau'r Fro. Ond mae dylanwad Rhymni yn parahu hyd heddiw, ac yn wir heddiw'r pnawn 'roedd na gyfarfod yn y Babell Lên i ddathlu bywyd a gwaith Hywel Teifi Edwards. A phwy oedd yn gyfrifol am y trefniadau - merch o'r Rhymni Sioned Williams.\nDiolch yn fawr i chi Cynthia am anfon y llythyr ata i, ac erbyn diwedd y 'Steddfod yma fe fyddai wedi defnyddio nifer fawr o'r ffeithiau eraill sydd yn eich llythyr. Ac felly os bydd pobol yn dweud "Ew! Ma' Hywel Gwynfryn yn gwbod popeth am yr ardal yma" mi fyddai'n gwennu ac yn deud "I Cynthia mae'r diolch."


Ffwndamentaliaeth a greodd ddidwylledd? Rabbi Michael Avraham\nFfwndamentaliaeth a greodd ddidwylledd?\nYmateb > Categori:Athroniaeth > Ffwndamentaliaeth a greodd ddidwylledd?\nJosephon Gofynnwyd 4 flynedd yn ôl\nNid wyf yn gwybod a yw'r rabbi wedi clywed am yr hyn sydd wedi bod yn digwydd yn ystod y blynyddoedd diwethaf yng nghymuned answyddogol Ba'alei Teshuvah felly byddaf yn egluro ymhen blynyddoedd a yw'r rhan fwyaf o Ba'alei Teshuvahs ar ffurf cefnu ar y ffordd o fyw ultra-Uniongred a dyw tröedigion newydd ddim hyd yn oed yn mynd i mewn iddo am y rhan fwyaf (Rwyf fi fy hun yn fab i Teshuvahs a oedd yn herio'r ultra-Uniongred) Uniongrededd modern iawn heddiw yn ei holl nodweddion fodd bynnag, wrth edrych ar eu trywydd meddwl gellir gweld ffwndamentaliaeth glir o gred gwerin syml yn cadw at y llinell simplistig yn halakhah a mwy a tybed am ffenomenon mor groes i'w gilydd mae Ffwndamentalwyr wedi creu cymuned mor amrywiol ac agored, fe ddywedwn i mai oherwydd natur ddi-ryw plaid y Ba'ath a'r trawma y mae'r byd tra-Uniongred wedi'i brofi. Gyda llaw, mae llawer o'r aelodau Ba'athist yr wyf wedi cyfarfod â nhw yn grefyddol-fodern ym mhob ffordd.\nA all y rabbi esbonio'r ffenomen?\nTagiau cwestiwn: ט\nMae eich disgrifiad yn ddiddorol, er nad wyf yn gwybod faint y mae'n ei gynrychioli (a yw'n “y rhan fwyaf o'r deiliaid ateb”) mewn gwirionedd.\nMae dwy ffaith eglurhaol yma: 1. eu bod yn dod yn gyfoes. 2. eu bod yn cynnal dehongliad ffwndamentalaidd o halakhah a chred.\nDydw i ddim yn siŵr am eich gosodiadau. Mae Uniongrededd Modern hefyd fel arfer yn gysylltiedig â dehongliad halakhic mwy hyblyg. Yn ôl diffiniad, mae'n ymddangos yn alwedigaeth mewn rhywbeth ar gyfer eich bywoliaeth, neu ddarllen barddoniaeth a llenyddiaeth, neu alwedigaeth mewn celf. ddim yn glir i mi.\nGall fod llawer o resymau am hyn: dod i adnabod byd arall (mae yna ddewis arall o'u blaenau). Wedi blino ar or-ffwndamentaliaeth (ymateb i gam rhieni ar y naill law, ac efelychiad o wrthryfel ar y llaw arall). Mae yna resymau seicolegol wrth gwrs (y trawma. Nid oeddent yn tyfu i fyny wedi'u gwreiddio mewn traddodiad ultra-Uniongred. Mae eu rhieni hefyd o'r math sy'n ceisio).\nAr yr un pryd nid oes ganddynt unrhyw fodel crefyddol arall oherwydd eu bod yn adnabod seciwlariaeth neu ultra-Uniongrededd. Efallai mai dyna pam mae eu cenhedlu o halakhah yn hynod Uniongred.\nMae'r holl esboniadau hyn yn bosibl, ond mae'r ffenomen yn werth archwiliad mwy systematig.\nGideon Ymatebodd 4 blynedd yn ôl\nFel arfer nid yw ateb yn cael ei ailadrodd am resymau deallusol, (do, clywais am y "professors" a oedd yn argyhoeddedig o "werthoedd" a "deialog") felly bydd defnyddio eu meddyliau yn achosi ailadrodd y cwestiwn eto\nmikyab Staff\tYmatebodd 4 blynedd yn ôl\nCyffredinoliad bras yw hwn. Mae bron pob cam o berson yn cynnwys sawl awyren, seicolegol ac athronyddol. Ond mae'r ddau yn bodoli yn ôl yn yr ateb ac yn yr allanfa yn y cwestiwn.\nNeu ynteu Ymlaen Cynnydd a Chwymp Bennett a'u Hystyron (Colofn 486)\nA'r trydydd ty Ymlaen Cynnydd a Chwymp Bennett a'u Hystyron (Colofn 486)


Mae Chopbox yn fwrdd torri 5in1 craff, a wnewch chi ein helpu? [Dadansoddiad] | Newyddion Gadget\nMiguel Hernández | 23/10/2021 10:00 | cyffredinol, adolygiadau\nMae technoleg yn cyd-fynd â ni fwy a mwy mewn mwy o feysydd o'n beunyddiol, fodd bynnag, mae ei dwf a'i gymwysiadau newydd yn gwneud inni ei weld yn bresennol hyd yn oed yn y lleoedd hynny lle na fyddem erioed wedi'i ddychmygu, a dyna sy'n dod â ni yma heddiw.\nMae Chopbox yn fwrdd torri craff gyda phum swyddogaeth nad oeddech chi'n gwybod eich bod eu hangen. Heb amheuaeth, rydym wedi ei gael yn gynnyrch hynod ddiddorol ac nid ydym wedi gallu osgoi ei ddadansoddi. Os ydych chi am gymryd cam y tu hwnt i'r traddodiadol yn eich cegin, ni allwch golli'r dadansoddiad yr ydym wedi'i wneud o'r Blwch Chop yr ydym yn ei ddwyn heddiw, a ydych chi'n glyfar neu'n fwyd?\n1 Deunyddiau a dyluniad: Ecolegol a diddos\n2 Pum teclyn mewn un\nDeunyddiau a dyluniad: Ecolegol a diddos\nYn y bôn, gall y Chopbox hwn edrych fel unrhyw fwrdd torri bambŵ, fel yr un y gallwch ei brynu yn IKEA neu unrhyw bwynt gwerthu arall. Rydym yn dod o hyd i gynnyrch â dimensiynau o 454.6 x 279.4 x 30.5 mm yn eithaf mawr, fel y gallwch ddychmygu, felly byddai'n gwneud bwrdd torri eithaf amlbwrpas. Cyfanswm y pwysau yw 2,7 Cilogram, fe'i gwneir yn gyfan gwbl yn bambŵ organig cant y cant. Mae'r byrddau bambŵ hyn, sef yr hyn yr wyf wedi bod yn eu defnyddio yn fy nydd o ddydd i ddydd, yn ecolegol ac ychydig o waith cynnal a chadw sydd ei angen arnynt, gan nad ydynt yn amsugno dŵr nac yn effeithio ar leithder.\nMae ganddo fach rhigolau ar yr ymylon sy'n ein helpu i gasglu'r "sudd" O'r llysiau neu'r ffrwythau hynny yr ydym yn eu torri, ie, mae'r brand yn sicrhau bod modd ailosod wyneb y bwrdd torri a'r miniwr cyllell rhag ofn iddynt ddirywio'n sylweddol wrth eu defnyddio.\nEr gwaethaf cael elfennau electronig, mae gan y tabl ardystiad IPX7 yn erbyn dŵr, Felly mae'n hollol ddiddos, ie, maen nhw'n ein hatgoffa na fyddwn ni'n gallu ei foddi na'i roi yn y peiriant golchi llestri, rhywbeth nad yw'n cael ei argymell gydag unrhyw fath o fwrdd bambŵ, p'un a yw'n "smart" ai peidio.\nAr y llaw arall, gellir rhannu'r bwrdd mewn gwirionedd yn ddau faes, yr un generig, a thabl wedi'i osod yn yr ardal isaf y gallwn ei dynnu, fel hyn byddwn yn torri'r cig a'r pysgod ar wahân, gan osgoi cymaint croeshalogi bwyd ofnadwy. Roeddwn i'n meddwl ei bod yn syniad gwych cynnwys bwrdd ychwanegol a fydd yn cael ei ddefnyddio i dorri, casglu gwastraff neu beth bynnag rydyn ni ei eisiau.\nPum teclyn mewn un\nRydym eisoes wedi trafod swyddogaeth draddodiadol "bwrdd torri" mewn perthynas â'r Blwch torri, Ond yr hyn a all wneud inni wario tua chant ewro ar gynnyrch fel hwn yn union yw bod ganddo rywfaint o ymarferoldeb ychwanegol arall. Gadewch i ni siarad am rai ohonyn nhw:\nGolau UV i'w ddiheintio: Trwy roi'r tabl isaf ar yr un uchaf gallwn actifadu Golau Uwchfioled 254 nanometr sy'n gallu lladd 99% o germau a bacteria. Bydd hyn yn ein gwasanaethu ni i ddiheintio'r byrddau eu hunain, ac i fewnosod cyllyll neu offer trwy'r twll ochr. Mae'r golau'n cael ei actifadu a'i ddadactifadu'n awtomatig ac mewn dim ond un munud byddwn wedi cyflawni'r diheintio yn effeithlon.\nGraddfa adeiledig: Swyddogaeth sylfaenol arall, gan ein bod yn torri ac rydym yn gwneud ein prif ryseitiau, yr hyn na allwn ei golli yw graddfa yn union. Yn yr achos hwn, dim ond trwy symud yr elfennau i'r chwith y gallwn bwyso'r bwyd yn awtomatig gydag uchafswm o 3 kg. Gallwch ddewis yr uned fesur yn ei banel rheoli yn ogystal â'r swyddogaeth "tare" fel bod pwysau'r ni ystyrir cynhwysydd.\nAmserydd digidol: Ychydig o dan y pwysau, ar y panel rheoli, mae gennym swyddogaeth wedi'i hamlinellu â chloc sy'n manteisio ar y panel LED i gynnig cyfnodau amser o fwy na 9 awr inni diolch i'w amserydd digidol sy'n ymateb yn hawdd i'w gyffwrdd.\nMiniwr cyllell dwbl: Yn olaf, gan ein bod yn mynd i dorri, y delfrydol yw cael y cyllyll yn gyfredol, ac ar gyfer hyn mae ganddo ddau miniwr cyllell, un wedi'i wneud o serameg a'r llall mewn carreg diemwnt fel y gallwn ei defnyddio ar gyllyll o bob math. .\nY tabl hwn Mae Chopbox yn defnyddio batri 3.000 mAh sy'n cael ei wefru trwy ei gebl microUSB. Nid wyf yn deall yn iawn pam eu bod wedi betio arno microUSB gwybod mai USB-C yw'r safon gyfredol. O'i ran, mae'r batri hwn yn gwarantu hyd at 30 diwrnod o ddefnydd inni, nid ydym wedi gallu ei ddisbyddu yn ein profion, felly nid ydym wedi gallu gwirio'r amser codi tâl, yr ydym yn amcangyfrif y bydd oddeutu awr a hanner .\nMae'n fwrdd torri craff, ie, neu yn hytrach y bwrdd torri mwyaf technolegol y gallech ei ddychmygu, ac am y rheswm hwnnw mae ganddo bris sy'n agos at € 100 (€ 99,00 yn Planed ar-lein). Mae'n amlwg bod ei swyddogaethau'n ddiddorol ac y gallant wneud ein bywydau yn haws, ond mae hwn yn gynnyrch caprice a'i brif werth ychwanegol yw, os ydym yn caru minimaliaeth, rydym yn arbed pedwar teclyn yn y gegin, rhywbeth sydd yn yr amseroedd eu bod yn rhedeg, gwerthfawrogir.\nPostiwyd ar: 23 2021 Hydref\nNewidiad Diwethaf: 17 2021 Hydref\nArbedwch le ac offer\nMae ganddo gromlin ddysgu\nLlwybr llawn i'r erthygl: Newyddion bachu » cyffredinol » Mae Chopbox yn fwrdd torri 5in1 craff, a wnewch chi ein helpu? [Dadansoddiad]


Miloedd o swyddogion carchar yn rhoi’r gorau i weithio – Golwg360\nMiloedd o swyddogion carchar yn rhoi’r gorau i weithio\n15 Tachwedd 2016 am 12:12\nMae miloedd o swyddogion carchar wedi rhoi'r gorau i weithio heddiw Llun: PA\nMae miloedd o swyddogion carchar wedi rhoi’r gorau i weithio heddiw mewn protest ynglŷn â phryderon iechyd a diogelwch.\nMae undeb Cymdeithas y Swyddogion Carchar (POA) wedi rhoi cyfarwyddyd i’w aelodau i gymryd rhan yn y brotest heddiw ar ôl i drafodaethau gyda’r Llywodraeth fethu.\nYn ôl Steve Gillan, ysgrifennydd cyffredinol y POA, mae hyd at 10,000 o weithwyr carchardai yn cymryd rhan yn yr hyn sy’n cael ei hystyried fel streic. Fe fyddan nhw’n gweithredu mewn achosion brys yn unig.\nOnd mae’r Weinyddiaeth Gyfiawnder yn dweud nad oes cyfiawnhad dros y gweithredu diwydiannol gan honni ei fod yn “anghyfreithlon” ac y byddan nhw’n mynd a’r achos i’r llys.\nYchwanegodd: “Mae’r Llywodraeth wedi cyhoeddi y bydd 2,500 o staff rheng flaen ychwanegol i helpu i fynd i’r afael a thrais mewn carchardai.”